Za kompanije - BRC Škola trčanja\nBRC Škola trčanja za zaposlene\nDuboko verujemo da su aktivni zaposleni – najproduktivniji radnici! BRC Školu trčanja možete priuštiti svojim zaposlenima besplatno ili kroz povoljnije uslove, a mi ćemo se postarati da ovaj vid njihove rekreacije dorpinose njihovom zdravlju (redovno vežbanje!) i osećaju lične vrednosti (završavanje trke kao postizanje cilja!).\nZašto trčanje za zaposlene?\nBRC Škola trčanja za razliku od drugih oblika fizičkog kondicioniranja je pogodna zato što:\nIz kancelarije ne želiš da se preseliš u još jedan zatvoreni prostor. Program se izvodi napolju, osim delimičnog izvođenja napolju u periodu od decembra do marta.\nIz sedećeg položaja u kojem provodimo vreme na poslu, važno je da se oslobodi pokret kroz trčanje. Program je ciljno orijentisan pa ćeš za 4 ili 6 meseca istrčati prvu trku.\nAko je fudbal pretežno za muškarce, a joga uglavnom za žene, tenis za spretnije... trčanje je za sve. Trčanje je bazično, jednostavno i povoljno.\nDeo šire priče korporativnog wellbeinga\nDa li znate za “Serbia Business Run“, seriju poslovnih trka na 5km i najveći sportsko-poslovni događaj u Srbiji? Ovaj jedinstveni tim bilding u organizaciji je našeg kluba. U njemu učestvuje preko 600 kompaija i 10.000 zaposlenih iz cele Srbije! Sa vašim trkačima budite deo ovog masovnog pokreta aktivnih zaposlenih omogućujući svojim ljudima podršku u redovnom bavljenju sportom za sve zaposlene, nevezano od pola i starosti.\nZaposleni mogu trenirati zajedno sa građanstvom u standardnim terminima ili samostalno. Ako želite možemo vam oranizovati i privatnu grupu, samo za vas. Takav vid vežbanja do sada su uspešno završili menadžer iz Erste Bank-e i Mercator-a. Svi\nBRC Školu trčanja omogućilo je svojim zaposlenima na desetina kompanija. Neki od njih su iznos školarine platili u potpunosti , a neki delimočno, gde je zaposleni doplatio 50% od iznosa.\nKompanije “Mercator S” i “Erste Bank” su za svoje zaposlene realizovali premium uslugu koja je podrazumevala ličnog trenenera i trening u zatvorenim grupama u terimnima koji su odgovarali njihovom poslovnom ritmu (jutarnji termini 2 puta nedeljno u BRC Runners Hub-u).\nU zavisnosti od raspoloživog budžeta i interesovanja vaših zaposlenih možete da birate jedan od dva paketa.\nBRC Škola trčanja za aktivne zaposlene\nVaši zaposleni u standardnim terminima BRC Škole trčanja po povoljnijim cenama. Možete platiti kompletnu školarinu ili određeni procenat školarine.\nPozovi nas za bolju cenu\nBRC RunTogether za najbolji tim bilding\nTrening u vašim terminima, sa vašim trenerom i ciljanom trkom koju prolazite kao tim. Naše obećanje: kroz trenažni proces izlazite kao jači tim.\nSaznaj sve o ovom programu\nPozovite nas i zakažite sastanak za prezentaciju programa u vašoj kompaniji!\nNaša agencija vam može uraditi čitavu pripremu nastupa vaše kompanije na trci: od rezervacije mesta i dostave startnih paketa, savetovanja, do izrade majica i opreme za trening, pa sve do oporavka vaših trkača.\n+381 066 303 633\nDragoljub Milosavljević, direktor – dragoljub@trcanje.rs


Sertifikat garancije rezultata - DepilConcept\nSvima nama je važno kad krenemo sa tretmanima laserske epilacije da postignemo željeni rezultat, a to je telo bez dlačica.\nNažalost, u Srbiji oblast trajnog uklanjanja dlaka nije uređena, pa su mnogi klijenti razočarani i nepoverljivi zbog prethodno loših iskustava.\nRazlog tome su stari i neprovereni aparati za epilaciju koji se ne servisiraju na vreme, nestručno i nesertifikovano osoblje, kao i zastareli protokoli rada koji se ne prilagođavaju svakom klijentu ponaosob.\nZbog toga kada klijent dođe na tretman laserske epilacije u salon ili polikliniku, pa čak i u novije vreme u stomatološku ordinaciju, odmah traži garanciju da će postići rezultat.\nMeđutim, pružaoci usluge epilacije samo izgovore čuvenu rečenicu: “Mi garantujemo rezultate!” i tu se sve završava.\nKlijent ne može da ostvari svoja prava ukoliko ne postigne rezultat i najčešće je primoran da pronađe drugu adresu da nastavi borbu protiv dlaćica.\nGarancija rezultata pisanim putem\nDepilConcept brend jedini garantuje da ćete postići rezultate koristeći tretmane epilacije u nekom od mnogobrojnih DepilConcept centara širom sveta.\nPrvi obaveznim konsultacijama koje su potpuno besplatne i nakon što se odlučite za tretman laserske epilacije baš u DepilConcept centru, pristupamo potpisivanju Sertifikata garancije rezultata. Tim Sertifikatom pismeno garantujemo da ćemo primenom naših posebnih DepilConcept protokola rada postići očekivani rezultat.\nSertifikat garancije rezultata je neophodan kako svim našim klijentima tako i svima koji rade u DepilConcept brendu. Za sve naše klijente Sertifikat obezbeđuje osećaj sigurnosti i poverenja da će za uloženi novac dobiti i željene rezultate, dok za sve zaposlene u DepilConcept brendu Sertifikat služi kao podsetnik da nam je klijent na prvom mestu i da mu moramo pružiti najkvalitetniju uslugu.\nUverite se i sami zašto DepilConcept brend jedini na našem tržištu garantuje rezultate u oblasti epilacije i to pisanim putem.\nGarantujemo rezultate laserske epilacije i za žene i za muškarce, bez izuzetaka. Epilacija lica, pazuha, intime, ali i epilacija svih većih zona, ruke, noge, grudi, stomak i leđa su pod garancijom u svakom DepilConcept centru.


Iranski izveštaj : Izrael i Saudijska Arabija rade na razvoju novog kompjuterskog virusa sa ciljem da sabotiraju naš nuklearni program | POKORENA PLANETA\nIranski izveštaj : Izrael i Saudijska Arabija rade na razvoju novog kompjuterskog virusa sa ciljem da sabotiraju naš nuklearni program\ndecembar 1, 2013 by pokorenaplaneta\tPostavite komentar\n1. Decembar 2013\nIzrael i Saudijska Arabija navodno sarađuju da kreiraju novi destruktivni kompjuterski virus kojem bi bio cilj da “ špijunira i uništiti SOFTVER strukturu “ iranskog nuklearnog programa, izjavila je tokom vikenda polu – zvanična iranska novinska agencija Fars.\nFars, koja je povezana sa iranskom Revolucionarnom gardom , citirala je “ informisani izvor “ blizak Saudijskoj tajnoj službi koji kaže da šef Saudijske špijunske službe princ Bandar bin Sultan i Mosad šef Tamir Pardo su poslali svaki po jednog svog predstavnika u Beč 24. novembra sa ciljem povećanja “ saradnje ‘ dviju strana ‘ u obaveštajnim i diverzantskim operacijama protiv iranskog nuklearnog programa . “\n“ Jedan od predloga pokrentih na sastanku bila je proizvodnja virusa goreg od Stuxnet-a koji bi bio namenjen da špijunira i uništi softversku strukturu iranskog nuklearnog programa“ citirao je Fars, pozivajući se na kompjuterski virus koji je pušten u 2010 sa ciljem napada na objekat namenjen za Iransko obogaćivanje uranijuma u mestu Natanz. Američki whistleblower Edward Snowden izjavio je za Der Spiegel ove godine da su SAD i Izrael sarađivali da proizvedu virus .\nArapski mediji izvestili su prošle nedelje da je princ Bandar učestvovao na sastanku u Tel Aviv-u sa premijerom Benjamin Netanjahu kao i francuskim predsednikom Francois Hollande da diskutuju američke odnose sa Iranom .


SMETLIŠTE EVROPE Svi sumnjamo da su isti proizvodi gori nego u EU, ali država ne želi da radi SKUPE ANALIZE\nDa isti proizvod koji se prodaje u Evropskoj uniji i Srbiji nisu istog kvaliteta odavno se govori, ali kako stvari stoje, to se i pored sumnje, ne može potvrditi, jer u našoj zemlji do sada nisu rađena uporedna istraživanja kvaliteta proizvoda.\nUdruženjima potrošača često se obraćaju građani sa pritužbama na kvalitet iste robne marke kod nas i u Evropi, kao i to da postoji velika razlika u kvalitetu kozmetike, tehnike, hrane, obuće... Tako na primer, začini sadrže više soli nego povrća, kremovi imaju manje lešnika, a u proizvode od meda stavlja se kukuruzni sirup. S druge strane, ovi proizvodi se na isti način reklamiraju kod nas kao i u zemljama u kojima su znatno kvalitetniji, ista im je i ambalaža, a čak se ni cene se ne razlikuju, pa se dešava da kod nas budu i skuplji.\n"NISMO KANTA ZA ĐUBRE" I Česi potrošači "drugog reda" u odnosu na Nemce\nU Srbiju, prema nekim podacima, roba lošijeg kvaliteta stiže uglavnom iz Rumunije, Bugarske, Mađarske i Poljske, gde velike svetske kompanije imaju razvijenu proizvodnju namenjenu za stanovništvo ovog dela Evrope.\nU prilog tome su i rezultati istraživanja u susednoj Hrvatskoj, gde je dokazano da kvalitet deterdženta za pranje veša renomiranog evropskog proizvođača goreg kvaliteta nego u nekoj drugoj zemlji EU. Češka i Slovačka su ovu uporednu analizu već uradile i ustanovile da je čak trećina EU proizvoda koji se prodaju kod njih lošijeg kvaliteta, kao i Mađari i Slovaci.\n- Odavno je poznato da mnogi proizvodi koji dolaze na naše tržište nemaju isti kvalitet kao original. To je vređanje dostojanstva potrošača. Srbija ne sme da dozvoli da budemo smetlište Evrope - Kaže Goran Papović iz Udruženja proizvođača Vojvodine.\nDa li Srbija planira da uradi uporednu analizu, kao i zašto to do sada nije urađeno, on ističe da za to nemamo para kao država.\n- Jedinu uporednu analizu proizvoda kod nas je uradio NOPS, 2011. godine, i to na malom uzorku jer je reč o veoma skupoj analizi koja samo za recimo jedan hemijski proizvod košta i do 2.000 evra. Iako je uzorak bio mali, rezultati su bili frapantni. Tada smo dokazali da su kreme za lice lošije, da čokolade imaju manje kakaoa, a začini više soli nego povrća - kaže Papović\nSrbija je, međutim, možda i jednina zemlja u regionu i Evropi koja nema agenciju za bezbednost hrane. Hrvatska Agencija za hranu redovno objavljuje godišnje analize hrane. Na njihovom portalu se građani redovno obaveštavaju o rezultatima analiza.\nU Evropskom parlamentu, prošle godine, pokrenuta je inicijativa da se stane na put prodaji iste robne marke različitog kvaliteta u starim i novim članicama EU i da se ta praksa proglasi prevarom.\nPOTPISIVANJE UGOVOGA SA KOMPANIJOM "LEONI" Novi pogon za proizvodnju autokablova u Nišu\nMinistar privrede Goran Knežević potpisaće danas u Nišu ugovor o podsticajima sa direktorom kompanije "Leoni" Klemensom Saksom. Svečanosti će prisustvovati i premijer Srbije Aleksandar Vučić.\nAkcionari društva Sosijete ženeral penzije preneće pravo upravljanja dobrovoljnim penzijskim fondovima Štednja i Ekvilibrio na Društvo za upravljanje dobrovoljnim penzijskim fondovima, DDOR-Garant, saopštila je danas Sosijete ženeral banka u Srbiji.\nNaplata akcize na kafu počinje prvog januara, a maloprodajna cena ovog proizvoda skočiće za minimum deset odsto, poručuju stručnjaci.\nBEOGRAD - Jeftina radna snaga, atraktivna poreska politika, kao i agilna lokalna samouprava razlozi su zašto pojedini biznismeni iz regiona radije ulažu u Srbiju nego u zemlje gde su rođeni i gde su stekli svoj kapital. Saša Lončar, suosnivač i vlasnik četvrtine „HG spota“ koji je odlučio da u Srbiji, umesto u rodnoj Hrvatskoj, uloži 26 miliona evra u izgradnju hidroelektrana, za “Blic” potvrđuje da je ekonomska isplativost njegovog posla veća u Srbiji.\nZaječarsko pivo već godinama je na dobrom glasu i još boljem ukusu mnogih pivopija u Srbiji i regionu, ali malo ko zna da ova penušava tekućina ima viševekovnu istoriju koju je nakratko uspela da prekine samo borba za oslobođenje najvećeg grada u istočnoj Srbiji.\nNova topionica u Boru je podvig u domenu ekologije, izjavio je danas u Boru ministar zaštite životne sredine Goran Trivan i dodao da tamošnjem Rudarsko topioničarskom basenu (RTB) na tome odaje priznanje.\nIzdavanje računa je obaveza i bez fiskalne kase\nPreduzetnici koji plaćaju porez na paušalno utvrđeni prihod nisu dužni da evidentiraju promet preko fiskalne kase, ali su obavezni da izdaju običan račun, saopštila je danas Poreska uprava Srbije.


Godinu dana ne servisiraju svoje obaveze\nZa čekove i tekuće račune srpski budžet interveniše sa 1,1 milijardu dinara\nSudbina četiri velike banke, Beogradske, Beobanke, Jugobanke i Invest banke, trebalo bi da se razreši do kraja ove nedelje, do kada će se sastati savet Agencije za sanaciju i likvidaciju banaka i doneti konačnu odluku, najavio je za "Glas" srpski ministar finansija Božidar Đelić, objašnjavajući da su stvari otišle predaleko, odnosno da više ne može da se čeka.\nPo njegovim rečima, ove banke su nelikvidne i cele prošle godine nisu bile u stanju da servisiraju svoje obaveze po osnovu stare devizne štednje, koje je zato morao da preuzme na sebe budžet Srbije. Poslednjih nedelja situacija se, međutim, pogoršala, potrošene su rezerve, nalozi za plaćanje nisu mogli normalno da se izvršavaju, a deponenti da povuku svoj novac.\nJasna uloga za svakog\nNajavljena vizija bankarskog sistema ima za cilj da svaka institucija ima jasnu i preciznu ulogu, a deo zaposlenih iz banaka u likvidaciji imaće u njima prioritet kod novog zapošljavanja. Takođe, ove banke imaju razvijenu infrastrukturu i brojne ekspoziture, koje mogu da posluže kao početna tačka za novi start, objašnjava Đelić.\nZa čekove, tekuće i druge račune građana i depozite važnih institucija morao je da interveniše sa preko 1,1 milijardu dinara srpski budžet, uskačući da bi se obezbedila prohodnost platnog prometa, objašnjava Đelić, zašto je, iako ova odluka spada u nadležnost saveznog nivoa, Republika zainteresovana za sudbinu pomenutih banaka.\nUostalom, od 1,5 milijardi dinara iz njene kase, značajan deo je bio izdvojen za socijalni program i zaposlene u bankama koje su već otišle u likvidaciju, a 980 bivših bankarskih radnika je koristilo neku od materijalnih mogućnosti tog programa.\n- Čekaju nas teške odluke i ma kakve one bile nećemo dopustiti da bude ugrožena likvidnost domaće ekonomije, što znači da će se garantovati svež novac građana i privrede. Mesta za paniku nema. Zaposleni mogu da računaju na dosledan socijalan program, a u srpskom budžetu za ovu godinu već su obezbeđena sredstva, 4,1 milijarda dinara za restrukturiranje banaka (pre svega to se odnosi na osiguranje depozita i na formiranje novih institucija u bankarskom sistemu) i 1,5 milijardi dinara u Fondu za tranziciju, od čega će se značajan deo potrošiti za prekvalifikaciju zaposlenih u bankarskom sektoru, objašnjava Đelić.\nOn podseća da je odluka o sudbini pet većih banaka u sanaciji, vezana za cenu njihove rehabilitacije. A ona je toliko visoka da bi u svim različitim varijantama i po svim računicama, kada se izuzmu i obaveze prema Pariskom i Londonskom klubu i staroj deviznoj štednji, za to trebalo između pet i osam milijardi maraka.\nĐelić najavljuje da će do kraja januara biti napravljena i vizija srpskog bankarstva, u saradnji Republičke i Savezne vlade, NBJ i Agencije za sanaciju banaka i uz pregovore sa sindikatom. Između ostalog, predviđa se formiranje nekoliko novih institucija, u kojima će posao moći da nađe i deo zaposlenih u pomenutim bankama.\nOsnovaće se, na primer, razvojna banka, što pretpostavlja i transformaciju sadašnjeg Republičkog fonda za razvoj i preciziranje do koje mere u podršci privredi on može nekomercijalno da deluje. Predstoji i razrada projekta nacionalne štedionice, kao i formiranje jedne jake izvozne banke, čiji bi klijenti mogli da budu mala i srednja preduzeća, objašnjava Đelić.


FOTO: Korisnicima Narodne kuhinje podelјeno po pet kilograma jabuka | (Vesti - 16.10.2020) Novi Sad\n16.10.2020 u 14:04h\nFOTO: Korisnicima Narodne kuhinje podelјeno po pet kilograma jabuka\nKako javljaju iz Kabineta gradonačelnika, članica Gradskog veća za socijalnu zaštitu i brigu o porodici i deci Branka Bežanov prisustvovala je obeležavanju Svetskog dana borbe protiv siromaštva u prostorijama Narodne kuhinje Crvenog krsta Novog Sada.\nTim povodom korisnicima Narodne kuhinje podelјeno je po pet kilograma jabuka koje je donirao Rotari klub Novi Sad.\n– Grad Novi Sad je razvio različite oblike socijalne pomoći kojima se utiče na smanjenje siromaštva, a realizuju ih Centar za socijalni rad i Crveni krst. Grad je u 2020. godini izdvojio 54 miliona dinara za interventne i direktne pomoći ugroženim korisnicima Centra za socijalni rad. Takođe je planirano 50 miliona dinara za programe i aktivnosti Crvenog Krsta u borbi protiv siromaštva, od kojih je 28 miliona dinara nemenjeno za Kuhinju za socijalno ugrožena lica, u kojoj se priprema 600 kuvanih obroka dnevno i 800 lanč paketa mesečno za korisnike iz naselјenih mesta van Novog Sada. Za program direktnog ublažavanja siromaštva, u okviru kojeg se svake godine u zimskom periodu obezbeđuju prehrambeni i higijenski paketi i ogrevno drvo za oko 2.500 socijalno najugroženijih porodica opredelјeno je 7,6 miliona dinara – rekla je Branka Bežanov.\n– Ovo je jedna od tradicionalnih aktivnosti solidarnosti, a ove godine smo obezbedili i ekološke cegere Crvenog krsta i kekse zahvalјujući podrši Centra za osnovnu policijsku obuku iz Sremske Kamenice – rekao je Dragan Lazić i dodao da organizacija Crvenog krsta nije prestajala sa radom ni u vreme vanrednog stanja, poštujući mere zaštite od bolesti Kovid 19.\n17.10.2019. - Na Klisi radno obeležen Svetski dan borbe protiv siromaštva (FOTO)\nPovezane teme Branka Bežanov Narodna kuhinja pomoć siromašnima Rotari klub Novi Sad rotarijanci Svetski dan borbe protiv siromaštva


Završna godišnja konferencija o radu ministarstva građevinarstva, saobraćaja i infrastrukture\nPredstavnici Nacionalnog saveta romske nacionalne manjine, predsednik Tefik Ramadanović i zamenik predsednika Duško Jovanović, danas su prisustvovali završnoj godišnjoj konferenciji ministarstva građevinarstva, saobraćaja i infrastrukture.\nNa poziv potpredsednice Vlade Republike Srbije i ministarke građevinarstva, saobraćaja i infrastrukture prof. dr Zorane Mihajlović, predsednik i zamenik predsednika Nacionalnog saveta Roma, Tefik Ramadanović i Duško Jovanović, prisustvovali su završnoj godišnjoj konferenciji ministarstva građevinarstva, saobraćaja i infrastrukture na kojoj je predstavljen rad ovog ministarstva i prikazan plan rada za narednu 2018. godinu.\nZorana Mihajlović, obraćajući se prisutnima, posebno je istakla odličnu saradnju sa Nacionalnim savetom romske nacionalne manjine.\n- Samo ukoliko smo solidarni, ako pokažemo brigu i empatiju jedni prema drugima možemo ulagati u zajedničku budućnost i razvijati nenasilno društvo kojem težimo, rekla je Mihajlović i dodala da stariji treba da uče decu da brinu jedni o drugima, da poštuju različitosti i pomažu se međusobno.\nU uvodnom delu konferencije, Aleksandra Jovanović studentkinja Visoke škole strukovnih studija za vaspitače na romskom jeziku u Vršcu, recitovala je stihove pesme “Crno srce” pesnika Jovana Nikolića.\nRead 516 times\tLast modified on Wednesday, 20 December 2017 14:31\nMore in this category: « Obeležen Dan sećanja na Rome stradale u Drugom svetskom ratu Održana završna godišnja konferencija za medije Nacionalnog saveta Roma »


25-05-2020 17:06 Svet Region\n- Nas, borce, podržavao je u svim situacijama. Od kada je došao na vlast mi ne treba da saginjemo glavu... Videli ste koliko se bori da se čuje istina o Košarama, Paštriku. Učinio je mnogo toga za Srbiju, i ja od početka podržavam Srpsku naprednu stranku - kazao je Šljivančanin.\nPredlog broj 4 - Patrijarh Milo\nŠljivančanin je kazao da ga zabrinjava ono što radi predsednik Crne Gore. Kaže da je rođen u Crnoj Gori i dodaje da nema ni pravo glasa u toj zemlji.\n- Ako njemu smeta SPC u Crnoj Gori zašto ne zabrani narodu da ide u crkvu - upitao je Šljivančanin.\nTrivan je komentarišući ovaj predlog rekao da ako se želi demokratsko društvo onda je država jedno, a crkva drugo.\n- Srbija nema nameru da se meša u politiku Crne Gore, ali mora da brine o svom narodu - kazao je Trivan i dodao da su se znaci separatizma u Crnoj Gori mogli primetiti od sredine devedesetih godina.\nTrivan je istakao da Srbija nema pretenzije da se meša u politiku Crne Gore.\n- Građani se na miran način bune i protestuju protiv onog što se u toj zemlji dešava - ocenio je Trivan.\nČanak je rekao da je učestvovao u protestima protiv Đukanovića i dodao da se njegovo mišljenje prema njemu promenio jer se mišljenje Đukanovića prema Miloševiću promenilo.\nBrnabić otkrila kada će biti proglašen kraj epidemije! Više o tome OVDE.


Koalicija prEUgovor: Srbija stagnira sa reformama u vladavini prava\nBetaOktobar 25, 2020\nIzvršna i zakonodavna vlast zloupotrebljavaju proces pregovora sa EU i činjenicu da se Srbiji trenutno daju “ustupci” kad je reč o programu reformi radi okončanja dijaloga s Prištinom, navodi se u izveštaju “prEUgovor Alarm o napretku Srbije u poglavljima 23 i 24” (pravosudje i osnovna prava odnosno pravda, sloboda i bezbednost).\nPrimeri za to su i Nacrt zakona o informacijama od javnog značaja koji će ograničiti prava gradjana da budu informisani o radu državnih preduzeća, Nacrt zakona o besplatnoj pravnoj pomoći koji će ugroziti prava korisnika usluga organizacija koje već pružaju pravnu pomoć, Nacrt zakona o sprečavanju korupcije koji predstavlja korak unazad u poredjenju s prethodnom verzijom.\nIstovremeno rad Narodne skupštine oslikava opšti trend vladajuće stranke da “zauzima” državne institucije.\nOcenjuje se da se na planu rodne ravnopravnosti u novom Nacrtu zakona zapravo radi o snižavanju postignutog stepena zakonodavstva i medjunarodnih standarda.\nKao primer se navodi da je iz tog nacrta izbrisana definicija “nasilja nad ženama” i zamenjena neutralnim pojmom “rodno zasnovano nasilje”.\nMedju preporukama su unapredjenje pravnog okvira i prakse u vezi sa izborima i pravila oko nadzora i finansiranja izborne kampanje, hitno revidiranje nacrta Strategije nacionalne bezbednosti i Strategije odbrane uz valjanu javnu raspravu, jačanje skupštinske kontrole izvršne vlasti i unapredjenje skupštinskog nadzora sektora bezbednosti.\nProdukcija je deo projekta “Pogledi na Ustav Srbije” koji realizuje Beta uz podršku Ministarstva kulture i informisanja Republike Srbije. Stavovi izneti u ovom projektu ne izražavaju nužno stavove organa koji je dodelio sredstva.


Đokić: Borimo se za socijalno odgovornu državu i vlast (foto) – Zvornik Danas\nNaslovna/VIJESTI/Politika/Đokić: Borimo se za socijalno odgovornu državu i vlast (foto)\nĐokić: Borimo se za socijalno odgovornu državu i vlast (foto)\nRedakcija Send an email 28. septembra 2014\nZVORNIK – Predsjednik Socijalističke partije /SP/ Petar Đokić poručio je večeras iz Zvornika da se SP, kao najdosljednija politička partija svojoj ideji, uporno bori za socijalno odgovornu državu i vlast i tako će nastaviti i u narednim godinama.\n„Zato politiku i razvoj Republike Srpske vidimo na principu sveopšte solidarnosti, a tu solidarnost pretvaramo u konkretna djela“, rekao je Đokić na predizbornom skupu SP u Zvorniku.\nOn je naglasio da je prva politika, koja odmah na početku mandata treba uvesti, novi vid podrške penzijskom sistemu Republike Srpske, odnosno sigurnost penzijskog sistema, koja bi bila finansirana kroz uvođenje solidarne takse od upotrebe određenih dobara iz sfere luksuza.\n„Na taj način razvijali bi osjećaj brige kod ljudi kojima je teško i koji ne mogu sami da obezbijede ono što im treba, a država u ovom trenutku ne može da prihvati toliko ljudi. Želimo veće penzije, veća socijalna davanja i kvalitetno poboljšanje položaja boračke populacije“, istakao je Đokić.\nĐokić je rekao da će socijalisti nastaviti voditi politiku na principima ekonomskog razvoja sa više posla i radnih mjesta.\nNosilac liste SP za Narodnu skupštinu Republike Srpske iz Izborne jedinice sedam Budimir Aćimović rekao je da socijalisti idu u susret izborima svjesni svoje snage koju imaju.\n„Sve stranke koje su u opoziciji pokažu svoje pravo lice kada dođu na vlast, jedino socijalisti ostaju dosljedni sebi i vjerni narodu i zato traže od naroda glasove da mijenjaju postojeće stanje“, rekao je Aćimović.\nNosilac liste SP za parlament BiH iz Izborne jedinice tri Branko Jašić rekao je da je SP po svom političkom programu otvorena za saradnju i sporazume koji su u interesu Republike Srpske i BiH.\n„Tražićemo i zalagaćemo se da se interesi Republike Srpske poštuju, pa u tom smislu želimo da sve partije iz Republike Srpske budu ujedinjene u zajednički interes i zajedno brane i čuvaju Republiku Srpsku“, rekao je Jašić.\nNa skupu su predstvljeni i kandidati SP za Narodnu skupštinu Republike Srpske i parlament BiH.\nizbori 2014 izbori 2014 istaknuto petar djokic socijalisticka partija zvornik\nKinez tvrde: S-500 će obarati i meteore koji lete iznad Zemlje\nU Bijeljni požar u lokalu čije je otvaranje bilo zakazano za večeras


:: Naslovna strana > Vesti > Obaveštenje za članove Inženjerske komore Srbije o podnošenju zahteva za izdavanje novog kvalifikovanog elektronskog sertifikata u slučaju isteka starog\nObaveštenje za članove Inženjerske komore Srbije o podnošenju zahteva za izdavanje novog kvalifikovanog elektronskog sertifikata u slučaju isteka starog\nObaveštavamo članove Inženjerske komore Srbije da se u slučaju isteka perioda validnosti prethodno izdatog kvalifikovanog elektronskog sertifikata, saglasno zakonskim obavezama, podnosi zahtev za izdavanje novog. Zahtev za izdavanje novog kvalifikovanog elektronskog sertifikata možete podneti u bilo kom trenutku.\nRadi podsećanja, od 10.12.2015. godine moguće je poručivanje kvalifikovanih elektronskih sertifikata Sertifikacionog tela Privredne komore Srbije preko internet portala Inženjerske komore Srbije koji je neophodan prilikom predavanja tehničke dokumentacije u digitalnom obliku, a u okviru postupka izdavanja elektronskih građevinskih dozvola.\nKako bi svojim članovima ponudila lak i brz postupak dobijanja kvalifikovanog elektronskog sertifikata Inženjerska komora Srbije zaključila je sa Privrednom komorom Srbije, kao ovlašćenim sertifikacionim telom, Ugovor o formiranju registracionog autoriteta, između Inženjerske komore Srbije i Privredne komore Srbije, kao i Ugovor o izdavanju kvalifikovanog elektronskog sertifikata.\nInženjerska komora Srbije kao registracioni autoritet vrši prijem i proveru zahteva za izdavanje kvalifikovanih elektronskih sertifikata, prosleđuje ih na obradu Privrednoj komori Srbije i izdaje gotove kvalifikovane elektronske sertifikate Privredne komore Srbije svojim članovima.\nPredaja zahteva za izdavanje kvalifikovanih elektronskih sertifikata kao i preuzimanje gotovih sertifikata može se vršiti u Sekretarijatu Inženjerske komore Srbije u Beogradu, kao i u svim regionalnim kancelarijama Komore.\nAdrese i kontakt podatke Sekretarijata i svih regionalnih kancelarija Inženjerske komore Srbije možete pogledati na sledećem linku.\nZahtev za izdavanje kvalifikovanog elektronskog sertifikata Sertifikacionog tela Privredne komore Srbije preko internet portala Inženjerske komore Srbije može da izvrši svaki član koji je registrovan na portalu Komore.\nPrijava na sistem - portal Inženjerske komore Srbije vrši se na sledećem linku.\nUputstvo za registraciju na sistemu Komore, promenu lozinke i dobijanje korisničkog imena ukoliko je isto zaboravljeno\nPromena lozinke može se izvršiti na sledećem linku.\nNakon uspešno izvršene prijave na sistem član koji želi da poruči kvalifikovani elektronski sertifikat treba da izabere opciju "Izdavanje kvalifikovanog elektronskog sertifikata - novo". Izborom ove opcije prikazuje se strana koja sadrži uputstvo i tastere za poručivanje kvalifikovanog elektronskog sertifikata.\nProcedura izdavanja novog kvalifikovanog elektronskog sertifikata:\n1. Izaberite opciju koja vam odgovara i to: FIZIČKO lice ili PRAVNO lice (izdavanje sertifikata za ovlašćeno lice u firmi). Klikom na željeno polje dobićete formu Zahteva.\n2. Ukoliko je potrebno, pogledajte korisničko uputstvo u gornjem levom uglu forme Zahteva.\n3. Popunite formu Zahteva, proverite podatke i kliknite na opciju "Potvrdite zahtev". Nakon toga dobićete opciju da odštampate popunjen Zahtev, Ugovore i Profakturu. Odštampajte popunjen Zahtev, Ugovore (2 primerka) i Profakturu\n4. Zahtev i Ugovore overite (ličnim pečatom člana Komore za fizičko lice odnosno pečatom firme za pravno lice/ovlašćeno lice u firmi), potpišite i sa pratećom dokumentacijom (naznačenom u samoj formi zahteva) dostavite u Sekretarijat inženjerske komore Srbije, odnosno u regionalnu kancelariju Komore koju ste odabrali za preuzimanje kvalifikovanog elektronskog sertifikata prilikom popunjavanja Zahteva. Dokumentaciju možete dostaviti poštom ili lično.\nPo prijemu kompletne dokumentacije i registrovanoj uplati Sertifikaciono telo proizvodi sertifikat, i on se sa pratećom dokumentacijom dostavlja u Sekretarijat Inženjerske komore Srbije, odnosno u regionalnu kancelariju Komore, u zavisnosti od željenog mesta preuzimanja naznačenog prilikom popunjavanja Zahteva.\nLice kojem se sertifikat izdaje biće obavešteno kada sertifikat stigne u Sekretarijat komore odnosno u regionalnu kancelariju, gde korisnik preuzima sertifikat isključivo LIČNO uz važeću ličnu kartu.\nTehnička podrška korisnicima kvalifikovanih elektronskih sertifikata sertifikacionog tela Privredne komore Srbije, kao i uputstva i druga dokumentacija dostupna su na sledećem linku.


Škoda traži radnike iz regiona, plata viša od 1.000 € – Haber.ba\nPotencijalni radnici mogu da zarade od 1000 eura, uz smještaj i prevoz čiji su troškovi pokriveni, a dobit će koordinatora tokom njihovog boravka u Češkoj.\nŠkoda - Ilustracija/Bh-index.com\nU četiri grada – Osijeku, Sisku, Karlovcu i Zagrebu predstavnici kompanije imat će razgovore sa zainteresovanim radnicima koji svoju budućnost možda vide upravo u ovoj srednjoevropskoj državi koja u privrednom smislu nadaleko bolje stoji od Hrvatske.\n“ManpowerGroup Češka Republika traži potencijalne radnike za Škodu Auto, Mladu Boleslavu. Potencijalni radnici mogu da zarade od 1000 eura, uz smještaj i prevoz čiji su troškovi pokriveni, a dobiće koordinatora tokom njihovog boravka u Češkoj. ManpowerGroup će se pobrinuti za njih”, rekli su iz kompanije, prenosi “Tportal“.\nTeme:Hrvatska, ManpowerGroup, plata, radnici, Škoda\nMajku ubo nožem u grudi


Izvor: Radio 021, 26.Maj.2020, 22:13\nMinistar zdravlja Fahretin Koča je na Tviteru objavio da su danas testirana 19.853 građana, infekcija je potvrđena kod 948, te je ukupan broj zaraženih od početka epidemije 158.762.\nU poslednja 24 sata u Turskoj je umrlo 28 osoba, >> Pročitaj celu vest na sajtu Radio 021 << a tokom epidemije ukupno 4.397. Broj bolesnika kojima je potrebna intenzivna nega opada, pokazuju podaci Ministarstva zdravlja.\nTurska je na devetom mestu u svetu po broju potvrđenih slučajeva, a na 14. mestu po broju umrlih od posledica korona virusa, po podacima američkog Univerziteta Džons Hopkins. Danas je poslednji dan četvorodnevne zabrane izlaska građana napolje širom Turske koja ima 83 miliona stanovnika.\nPredsednik Redžep Tajip Erdogan rekao je da se nada da će naredba o neizlaženju napolje biti ukinuta, a ublažavanje tog i drugih ograničenja i najava novih mera očekuju se krajem ove nedelje. Računa se da je tokom vikenda produženog zbog verskog praznika, širenje infekcija sprečeno zabranom izlaska napolje svih starijih od 65 godina i svih mlađih od 20, dok je za ostalo stanovništvo velikih gradova važila delimična zabrana izlaska, uz ograničenje kretanja.\nB92: U Turskoj sve manje obolelih i umrlih, očekuje se ublažavanje ograničenja\nBlic: Broj žrtava u Turskoj povećan za 28, ukupno obolelo skoro 4.400 ljudi\nVečernje novosti: Bolsonarov "mali grip" KOSI STANOVNIŠTVO u Brazilu: Drugi dan više smrtnih slučajeva nego u SAD (FOTO)\nB92: Skoro 4.500 mrtvih i 160.000 zaraženih u Turskoj


DA LI JE ZAPREČAVANJE PUTEVA PROTEST ZBOG VISOKIH CENA GORIVA ILI POLITIČKA IGRANKA\nBeograd, 11. jun 2018.\nIzvor: RTS, Tanjug, AgroServis plus\nKo i gde danas zaprečava puteve zbog visokih cena dizela i benzina, u ovom času nema tačnih podataka, iako se pojedini elektronski mediji trude da to mapiraju i prikažu kao ozbiljan masovni događaj građanske neposlušnosti.\nU potrazi za poljoprivrednicima na asfaltu danas do podne se nismo proslavili. A da vozači,ipak, blokiraju puteve potvrđuju i četiri izjave političara. Dragan Marković Palma, narodni poslanik i lider Jedinstvene Srbije zatražio je sazivanje hitne sednice Vlade Srbije zbog blokada puteva širom zemlje.\n"To što radi pet-šest 'opozicionih političara prevaranata' koji pozivaju građane da blokiraju saobraćajnice širom Srbije zbog cene goriva nije demokratija. To je ugrožavanje života građana Srbije, koji moraju po ovoj vrućini da čekaju u redovima", navodi se u saopštenju Markovića objavljenom na sajtu Jedinstvene Srbije.\n"Tražim od Vlade Srbije hitnu vanrednu sednicu i da obezbedi sigurnost za sve građane i slobodno kretanje svih građana koje je zagarantovano Ustavom Srbije", istakao je Marković.\nMarković u svom saopštenju pita zašto bivši zaštitnik građana Saša Janković nije regaovao kada su u bivšoj vladi akcize povećavane i 100 odsto.\n"To mu je bilo u opisu posla, da štiti građane, pa se sad setio cene goriva", dodaje Marković.\nSmatra da je reč o krajnje licemernom ponašanju opozicionih političara, koji, kako je istakao, ponovo u Srbiji prizivaju rumunski ili neki drugi sličan scenario.\n"Moje pitanje za Vladu Srbije je da li zna da je u Srbiji već pet dana vanredno stanje zbog blokada saobraćajnica širom zemlje", napominje se u saopštenju Markovića.\n"Vlada Srbije je dužna da obezbedi javni red i mir i slobodu za sve građane i Vlada treba da odbrani građane Srbije i državu od nekolicine neodgovornih opozicionih političara koji imaju par odsto podrške u narodu", zaključio je predsednik Jedinstvene Srbije.\nMinistar unutrašnjih poslova Nebojša Stefanović poručuje da je Vlada Srbije spremna sa svima da razgovara, ali ne pod pritiskom ulice. U ministarstvima saobraćaja i energetike kritikuju blokade puteva povodom porasta cena goriva. Smatraju da motivi za protest nisu socijalni, već politički.\nNebojša Stefanović je na konferenciji za novinare, govoreći o protestima zbog cene goriva, rekao da je reč o ponašanju neodgovorne grupe ljudi, koji ugrožavaju prava građana.\nUz to, naglasio je da je reč o jasno organizovanom protestu od strane visokih funkcionera opozicionih političkih stranaka.\n"Oni na taj način pokušavaju da utiču na građane koji nisu politički angažovani. Vidi se jasna pozadina blokada ulica, oni se ne kriju već, čak naprotiv, ljude pozivaju preko društvenih mreža i stranačkih saopštenja", rekao je ministar.\nTako je, kaže, bilo i danas, kada je "osam opozicionara sa osam vozila blokiralo Gazelu". On je istakao da je ponašanje opozicionih lidera Vuka Jeremića i Dragana Đilasa neodgovorno i da nije dobro, jer se njime krši osnovno pravo ljudi – njihova sloboda.\nStefanović je poručio da je cilj da ljudi na normalan shvate da nemaju prava da drugima blokiraju pravo na slobodno kretanje.\nU tom smislu, rekao je da nije svrha svega da država nekog kazni, ali da se ne može raditi protiv zakona i ono što nije spontano okupljanje nazivati tako.\n"Spontano, mirno okupljanje bez organizatora jeste neposredna reakcija, a ne posle nekoliko dana, i uvedeno je uglavnom zbog sportskih manifestacija. Ne možete da imate događaj iz dana u dan i da ga nazivate spontanim okupljanjem. Ljudi moraju da budu obavešteni da time čine prekršaj", objasnio je Stefanović.\nKako je rekao, time što zaustavljaju vozila u saobraćajnim trakama krše i zakon, za šta su propisane novčane kazne.\nGrađanima je poručio da budu na ulicama, protestuju, ali ne onda kada ljudi ne znaju kada i gde je protest, kada on nije prijavljen.\nApelovao je da se svi suzdrže od nasilja i naveo da nema podignute pripravnosti, te da je na ulicama redovan broj pripadnika saobraćajne policije.\n"Želimo da razgovaramo sa svima, ali ne pod pritiskom ulice i ne na način da dva ili tri čoveka smatraju da su važniji od grada i života svih ljudi".\nUpitan da li je vlada spremna da razgovara i o smanjenju akcize, Stefanović je rekao da za sada, koliko je njemu poznato, ne postoji zvaničan zahtev.\nNačin na koji jedan broj građana protestuje zbog cene goriva, blokadom saobraćajnica i auto-puta, ugožavajući bezbednost i slobodu kretanja svih drugih građana, nedopustiv je i za svaku osudu, navodi se u izjavi potpredsednica Vlade i ministarka građevinarstva, saobraćaja i infrastrukture Zorana Mihajlović.\n"Blokade automobila u kojima su bebe, deca i starci, naročito na velikim vrućinama, ugožavaju živote naših građana i to nema nikakve veze s protestima građana zbog cene goriva, već sa uvođenjem haosa u našu zemlju", naglašava ministarka.\nDodala je da Vlada Srbije i resorna ministarstva energetike i finansija svakako analiziraju stanje na tržištu goriva i traže način kako da odgovore na poslednja poskupljenja.\nBlokade prometnih saobraćajnica osudilo je i Ministarstvo rudarstva i energetike.\nI u tom ministarstvu smatraju da motivi za protest nisu socijalni, već politički. "Ovakav protest predstalja svojevrstan teror prema ogromnoj većini naših sugrađana, koji su u kolonama – ometeni da odu na posao ili da se vrate svojoj porodici", istaknuto je u saopštenju i izjavi ministra Aleksandra Antića, koji smatra da su protesti političke prirode.\nTo je i odraz političke nemoći da se argumentima, ako ih ima, pokrene diskusija o svakom otvorenom pitanju, zaključeno je u saopštenju Ministarstva energetike.


Stranke iz RS: Provesti presudu Sejdić i Finci - Klix.ba\nStranke iz Republike Srpske (RS) zastupljene u Parlamentarnoj skupštini BiH danas su potvrdile jedinstven stav da promjenama Ustava BiH treba pristupiti u skladu sa odlukom Evropskog suda za ljudska prava u predmetu "Sejdić i Finci", odnosno da predmet ustavnih promjena ne treba da bude ni manji ni veći od ove presude.\n"SNSD podržava minimalan model ustavnih izmjena, odnosno model kojim će biti omogućeno provođenje presude, jer otvaranje bilo kog drugog koncepta u ovom momentu vodi neuspjehu", rekao je Krstan Simić, predstavljajući Privremenoj parlamentarnoj komisiji komisiji prijedloge svoje stranke za provođenje presude Evropskog suda za ljudska prava u Strazburu.\nPrema njegovim riječima, Dom naroda Parlamentarne skupštine BiH brojao bi 18 ili eventualno 17 delegata - po pet iz konstitutivnih naroda a ostatak bi bili predstavnici nacionalnih manjina ili nacionalno neopredijeljenih.\nDvije trećine delegata bili bi iz Federacije BiH (FBiH) i trećina iz RS, a predstavnicima nekonstitutivnih naroda bio bi obezbijeđen mehanizam za zaštitu njihovih prava.\nKada je riječ o Predsjedništvu BiH, prijedlog SNSD-a je da se zadrži neposredni izbor tročlanog Predsjedništva, pri čemu bi dva člana bila birana na teritoriji FBiH i jedan na teritoriji RS.\nU odnosu na dosadašnji način izbora Predsjedništva, promjena bi bila da se briše nacionalna odrednica, odnosno da se svim građanima BiH omogući kandidovanje.\nSimić je objasnio da bi prihvatanjem ovakvog izbora, članovi Predsjedništva štitili interes entiteta, a ne naroda, kao što je to sada.\nNeposredan izbor tročlanog Predsjedništva BiH uz brisanje nacionalne odrednice danas je predložio i PDP i juče SDS, dok DNS ide i dalje predlažući da se u FBiH, na čijoj se teritoriji biraju dva člana Predsjedništva, izabranim smatra onaj kandidat koji dobije najviše glasova u kantonima sa bošnjačkom odnosno hrvatskom većinom.\nIstičući da je BiH sa dva entiteta i tri konstitutivna naroda nepromjenjiva konstanta, Petar Kunić je rekao da i ostalim građanima treba omogućiti da uživaju sva građanska prava kao i konstitutivni narodi.\nOn je rekao da je za DNS prihvatljivo povećanje broja delegata u Domu naroda BiH za dva do tri mjesta koja bi pripala nacionalnim manjinama, dok bi dvije trećine delegata i dalje bili birani u FBiH, a trećina u RS.\nPredstavnica PDP-a Vesna Krstović-Spremo iznijela je prijedlog svoje stranke da se u Domu naroda zadrže tri kluba poslanika, pri čemu bi broj delegata sa sadašnjih 15 bio povećan sa 30, a bila bi obezbijeđena i mjesta za Srbe iz FBiH, te Hrvate i Bošnjake iz RS.\nNakon što je Božo Ljubić juče iznio usaglašeni prijedlog HDZ-a BiH i HDZ-a 1990, Borjana Krišto danas je ponovila stavove ove dvije stranke da Dom naroda treba da broji 48 poslanika, pri čemu bi po 15 mjesta pripalo konstitutivnim narodima i tri ostalima, te da tročlano Predsjedništvo bira Parlamentarna skupština BiH iz reda izabranih poslanika u Predstavničkom domu.\n"Postoji opcija direktnog izbora članova Predsjedništva, ali bi to zahtijevalo mnogo više promjena", rekla je Krišto, ponavljajući uvjerenje dva HDZ-a da je za efikasniju i stabilniju BiH potreban novi ustav.\nSavez za bolju budućnost BiH smatra da ustavne promjene ne treba pokušavati na propalim modelima aprilskog i butmirskog paketa, kako su to juče predložili SDP i SDA.\nPrijedlog ove stranke je da se Predsjedništvo bira posredno sa usaglašene liste oba doma Parlamentarne skupštine BiH i da se dio kompetencija sa Predsjedništva prenese na Vijeće ministara, dok bi Dom naroda putem kluba ostalih štitio kolektivna prava.\nIsmeta Dervoz rekla je da Savez za bolju budućnost ostavlja mogućnost dogovaranja o modelima za organizovanje Doma naroda.\nMladen Ivanković Lijanović predstavio je prijedlog Narodne stranke "Radom za boljitak" zasnovan na aprilskom paketu, prema kojem bi Predstavnički dom brojao 84 polanika iz reda konstitutivnih i tri iz reda ostalih.\nPredlažući da Parlamentarna skupština promijeni ime u sabor Ivanković je rekao da bi Predsjedništvo BiH ubuduće brojalo četiri člana, po jednog Srbina, Bošnjaka i Hrvata, te jednog predstavnika nacionalnih manjina, koji bi bili birani posredno u parlamentu.\nDemokratska narodna zajednica /DNZ/ iznijela je po dvije varijante za provođenje presude "Sejdić i Finci" kada su u pitanju Predsjedništvo i Dom naroda BiH.\nU obje predložene varijante predviđeno je povećanje broja delegata u Domu naroda za određeni broj predstavnika ostalih, dok je za Predsjedništvo ostavljena mogućnost posrednog i neposrednog izbora.\nPred Privremenom zajedničkom komisijom oba doma parlamenta BiH za provođenje presude Evropskog suda za ljudska prava u predmetu "Sejdić i Finci" danas je završeno dvodnevno predstavljanje prijedloga 13 parlamentarnih stranaka za provođenje presude.\nKomisiji će 3. novembra biti predstavljeni stavovi Vijeća nacionalnih manjina, a 4. novembra nevladinog sektora.


IMA LI RAZLOGA ZA STRAH? Ako se Beograd i Priština mirno razgraniče, šta čeka BiH i Makedoniju | Najnovije Vijesti\n4 Septembra, 2018 12 Januara, 2020 admin\nDa li je razgraničenje Srbije i Kosova zaista avet koja može da zapali balkansko bure baruta, kako tvrde pojedini analitičari? Postoji li način da se Beograd i Priština samostalno dogovore i sprovedu miroljubivo rešenje, a da to ne izazove haos u BiH ili Makedoniji?\nDo skora su bili usamljeni glasovi koji su uopšte pominjali mogućnost dogovora o razgraničenju, a kamoli ga otvoreno zagovarali. Ipak, leto 2018. donelo nam je preokret – sve više stručnjaka poziva na podršku sporazumu o razmeni teritorija i istovremeno negira da će mirno crtanje nove granice između Srbije i Kosova izazvati sudnji dan na Balkanu.\n“Nema neposrednog razoga za paniku”, tvrdi Timoti Les, direktor organizacije za politički konsalting “Nova Evropa” i rukovodilac istraživačkog projekta “Nju intermarium” Univerziteta Kembridž.\n1) BiH i Republika Srpska\nZagovarači “domino efekta” tvrde da će razmena teritorija između Srbije i Kosova oživeti krvave etničke sukobe u BiH. Timoti Les, međutim, tvrdi da sudbina BiH mnogo više zavisi od politike unutar zemlje i šireg geopolitičkog okruženja, nego od događaja na Kosovu.\n“Da je Balkan podložan prostim uzročno-posledičnim vezama, Republika Srpska bi proglasila nezavisnost nakon što je to učinilo Kosovo 2008. godine. Štaviše, u meri u kojoj bi sporazum o podeli Kosova imao reperkusije tako što bi se Sarajevo usresredilo na mogućnost otcepljenja bosanske države, možda bi se najzad ukazala prilika da se okonča mučna pat-pozicija u Bosni”, pisao je nedavno Les.\nLes smatra da bi mogući sporazum o Kosovu, kojeg naziva “revolucionarnim”, mogao da pokaže da granice nisu nedodirljive, da SAD više ne zauzimaju određenu stranu i da dugogodišnji neprijatelji mogu da reše sporove mirno, pregovorima, umesto na bojnom polju.\n“Ovo bi omogućilo izlazak iz ćorsokaka i pružilo priliku Bosni da se razvija kao država”, objasnio je Les.\nS druge strane, Prelec kaže da je Makedonija sada “daleko stabilnija”, da ima “progresivnu, multietničku vladu”, i da bi “već sledeće godine mogla da postane članica NATO, dok je Albansko stanovništvo pragmatično i zadovoljava se životom u državi sa dobrim izgledima evropskih integracija i prosperiteta.


Bezbednost - Rexton\nPrimenjena najnaprednija automobilska legura čelika visoke čvrstoće\nŠasija kvadratastog poprečnog preseka\nDelove šasije karakteriše četvoroslojna struktura koja prevazilazi globalne standarde bezbednosti kod bočnih sudara.\nNajnaprednija automobilska legura čelika visoke čvrstoće\nČelična legura visoke gustine i visoke zatezne čvrstoće čine 81,7% ukupnog čelika od kojeg je izrađena karoserija Rextona. To pruža izvanrednu čvrstinu i zaštitu od deformacija prilikom sudara.\nRexton se isporučuje sa devet vazdušnih jastuka, uključujući i vozačev vazdušni jastuk za kolena i vazdušne jastuke za drugi red sedišta.\nSignal zaustavljanja u hitnim slučajevima (ESS)\nMigavci za hitne slučajeve se automatski aktiviraju kada se automobil iznenada zaustavlja, upozoravajući vozače iza.\nKontrola spuštanja na nizbrdici (HDC)\nHDC podešava i održava brzinu vozila dok se spuštate veoma strmom nizbrdicom sa uključenim HDC dugmetom.\nHSA pomaže u sprečavanju kretanja vozila unazad održavanjem kočionog pritiska kada pokrećete automobil iz zaustavnog položaja na uzbrdici, dok se vozačevo stopalo premesti sa papučice kočnice na papučicu gasa.\nPAMETNI SIGURNOSNI SISTEMI\nSistem autonomnog kočenja u hitnim slučajevima (AEBS)\nSenzori kamere montirani na prednjem delu vozila se koriste za prepoznavanje potencijalnog sudara sa drugim vozilom ili pešakom. U tom slučaju sistem automatski aktivira kočnice kako bi pomogao u sprečavanju ili smanjivanju jačine sudara.\nSistem upozorenja na čeoni sudar\nSenzori kamere montirani na prednjem delu vozila upozoravaju vozača kada detektuju drugo vozilo ili pešaka na putanji kretanja i pomažu u sprečavanju sudara.\nSistem upozorenja na napuštanje trake (LDWS)\nKamera montirana na prednjem delu vozila prepoznaje linije traka. Sistem će upozoriti vozača kad god vozilo počne da se kreće izvan svoje trake, osim u slučaju kada su indikatori pravca za taj pravac kretanja uključeni.\nPametna kontrola dugih svetala (HBA)\nSistem automatski obara snop dugih svetala kada primeti vozilo koje mu dolazi u susret i tako olakšava noćnu vožnju.\nPomoć pri promeni saobraćajne trake (LCA)\nOvaj sistem detektuje vozila koja Vam se otpozadi približavaju velikom brzinom, a zatim treptanjem svetala upozorenja na spoljnom retrovizoru obaveštavaju vozača na potencijalnu opasnost.\nSistem za upozoravanje na unakrsni saobraćaj iza vozila (RCTA)\nSistem se koristi da bi pomogao vozaču pri kretanju u rikverc tako što detektuje prisustvo vozila koja vam prilaze iz bilo kog pravca sa zadnje strane.


Moravjecki: Sramotan transparent antivaksera u stilu Aušvica\nTanjug 15. decembra 2021. 15:02\nVARŠAVA – Rukovodstvo Muzeja Aušvic i premijer Poljske Mateuš Moravjecki okarakterisali su danas antivakserske proteste kao „sramne“ i „bezumne“, naročito zbog isticanja transparenta koji nalikuje zloglasnom natpisu na kapiji nacističkog koncentracionog logora.\nNa jednom transparentu su bile reči „Vakcinacija oslobađa“ po uzoru na natpis „Rad oslobađa“ koji se nalazi na ulazu u Aušvic, prenosi agencija Rojters.\nTaj transparent se pojavio na jučerašnjim demonstacijama u Varšavi koje su organizovali poslanici krajnje desničarske partije Konfederacija, a koja se, kako je rečeno, protivi poljskom programu prisilne vakcine.\n„Prisvajanje simbola stradanja žrtava Aušvica je skandalozna manifestacija moralne korupcije“, navodi se u saopštenju muzeja objavljenom na Tviteru.\nPremijer Moravjecki je u objavi na Fejsbuku napisao da baner oslikava „dramatičnu i mračnu sliku o tome koliko nisko političari i demonstranti mogu da padnu u bezumnoj retorici protiv vakcine“.\nDnevni broj preminulih od posledica korona virusa u Poljskoj, tokom četvrtog talasa pandemije, popeo se u protekla 24 sata na rekordnih 669.


Policija ne smije da diskriminiše učesnike javnih okupljanja – Institut alternativa\nInstitut alternativa » Javna uprava » Policija ne smije da diskriminiše učesnike javnih okupljanja\nObjavljeno 10. 06. 2020. 10. 06. 2020.\nAkcija za ljudska prava (HRA) i Institut alternativa (IA) pozivaju Upravu policije da ujednači praksu i prekine da selektivno postupa prema učesnicima različitih javnih okupljanja. Za vrijeme opšte zabrane javnih okupljanja, policija je dopuštala da se građani okupljaju da slave Dan nezavisnosti bez ikakvih ograničenja, dok je učesnike „autolitija“ sa ciljem proslave svjetitelja i protesta povodom hapšenja svještenika, upozoravala da se ne okupljaju i procesuirala zbog pretjerane upotrebe signalizacije u saobraćaju, čime je pokazala da nejednako primjenjuje zakon. Takva nejednakost pred zakonom ukazuje na pristrasnost policije koja ugrožava vladavinu prava.\nTakođe, 13. maj u Crnoj Gori će ostati upamćen po protestima protiv hapšenja svještenika Srpske pravoslavne crkve, sukobima građana i policije, bacanju suzavca i prekomjernoj upotrebi sile. Policija je prije izbijanja sukoba, okupljene pozivala da se raziđu jer je protest predstavljao kršenje mjera zabrane javnih okupljanja, nakon čega je upotrijebljena sila, uz obrazloženje, da su okupljeni prvi počeli sa nasilnim ponašanjem. Za Dan nezavisnosti policija, opet, ni na koji način nije ni pokušavala da sprečava okupljanja, iako je zabrana javnih okupljanja i dalje bila na snazi.\nEvropski sud za ljudska prava je nalazio kršenje Evropske konvencije o ljudskim pravima u slučajevima u kojima su vlasti podržavale skupove koje su same organizovale onako kako su htjele, dok su, sa druge strane, neosnovano ograničavale skupove svojih kritičara koji su željeli da se okupe na istom mjestu, u isto ili približno isto vrijeme (npr. Makhmudov protiv Rusije, 2007).\nOsim toga, Evropski sud je u pogledu organizovanja prostesta na ulicama takođe istakao da demonstracije u javnom prostoru mogu da izazovu izvjestan nivo ometanja uobičajenog načina života, uključujući ometanje saobraćaja, i da vlast prema tome treba da pokaže „izvjestan stepen tolerancije“ (Kudrevičius protiv Litvanije). Ako je vlast već odlučila da ne pokaže toleranciju prema učesnicima jednih protesta, koje je kažnjavala zbog pretjerane upotrebe signalizacije na vozilima, onda je trebalo da tako postupi i prema učesnicima drugih. Ovako se kažnjavanje javlja kao diskriminatorna mjera, koja očigledno nije bila neophodna, jer je na naknadnim protestima isti vid ponašanja tolerisan.


denver bez jokića\nAutor: Glas javnosti 11.11.2021. u 07:10\nDenver Nagetsi su bez Nikole Jokića pobedili Indijanu sa 101:98.\nSuspendovani srpski centar nije mogao da nastupi za ekipu Kolorada, ali u njegovom odsustvu lidersku ulogu je uspešno preuzeo Vil Barton koji je meč završio kao najefiksniji igrač sa 30 postignutih poena uz 6 skokova i 3 asistencije.\nUz Bartona najzaslužniji za pobedu Denvera bio je Zek Naži (19 poena, rekord karijere). U redovima Indijane najzapaženiji je bio Brogdon sa 25 poena, odnosno Damantas Sabonis sa 20 poena i 19 skokova.\nOklahoma je bila bolja od NJu Orleansa sa 108:100, a srpski internacionalac Aleksej Petruševski je postigao tri poena uz 4 skoka i tri asistencije za 20 minuta igre.\nNemanja Bjelica je upisao devet poena u pobedi Golden Stejta protiv Minesote 123:110.\nU utakmici Dalasa i Čikaga "pištolje" su ukrstili Luka Dončić i Nikola Vučevića. a na kraju je slavio crnogoeski as jer su „bikovi" bili sigurni na svom terenu sa 117:107.\nDončić je završio sa 20 postignutih poena uz 8 skokoa i 10 asistencija, a Vučević sa 18 poena uz 10 skokova i 4 dodavanja.\nNikola JokićDenver NagetsDalas MaveriksGolden Stejt Voriors


Vesti online / Vesti / Svet / Rusija: A šta ako naše podmornice isplivaju na obali Amerike\n"Rusija će na odgovarajući način odgovoriti na moguću pojavu američkih brodova na Crnom moru", izjavio je zamenik predsedavajućeg odbora za odbranu Državne dume Rusije Jurij Švitkin.\n- Bez obzira na to odakle dolazi agresija ili provokativne akcije, iz Ukrajine ili iz Amerike, to nama nije bitno. Za nas je državna granica nedodirljiva. Odgovorićemo na odgovarajući način. Zaista ne bih želeo da naše podmornice isplivaju na obali Amerike - rekao je Švitkin novinarima.\nRanije je televizija Si-En-En pozivajući se na izvore saopštila da su Sjedinjene Američke Države započele pripremu za slanje ratnih brodova na Crnom more nakon incidenta u Kerčkom moreuzu gde su ukrajinski brodovi bili zadržani nakon što su prekršili granicu Rusije.\n- Razarač američke mornarice koji je prolazio blizu baze Pacifičke flote Rusije, nije ulazio u teritorijalne vode Rusije, ali ovakve akcije su provokativne po prirodi - istakao je Švitkin.\n- Ovde treba da shvatimo situaciju, možda SAD preuveličavaju. Nije se radilo o teritorijalnim vodama naše zemlje, tako da jednostavno tvrde da je (razarač prošao) blizu vojne baze naše Pacifičke flote. Zapravo se ne radi o našim teritorijalnim vodama. Ali, u svakom slučaju, ovo ima provokativan i demonstrativan karakter i ni na koji način ne ulepšava Trampa i američku politiku - zaključio je Švitkin.\nRanije je američka ratna mornarica saopštila da je raketni razarač "Mekkembel" prošao u neposrednoj blizini zaliva Petar Veliki u Primorju gde se nalazi baza Pacifičke flote Rusije.\n* SAD se pripremaju za ulazak vojnih brodova u Crno more\n* Amerika zapretila Rusiji: Imate dva meseca\n* Kriza u Ukrajini mogla bi da se pretvori u novu američku noćnu moru\nSVET Nema šansi za pronalaženje preživelih u nesreći u Kerču


Ignorišu presudu: Sudovi i dalje traže isključivo notarske ugovore\nUprkos presudi Ustavnog suda FBiH koji je proglasio neustavnim odredbe pet federalnih zakona koji propisuju da se za određene pravne poslove mora imati notarski obrađena isprava, ne ostavljajući nikakvu drugu mogućnost, sudovi su nastavili praksu postupanja samo po notarski obrađenim ugovorima.\nU aprilu 2019. godine Ustavni sud FBiH proglasio je, po zahtjevu za ocjenu ustavnosti koji je podnio potpredsjednik FBiH Milan Dunović, neustavnim odredbe zakona o registraciji poslovnih subjekata, o stvarnim pravima, o zemljišnim knjigama, o nasljeđivanju i Porodičnog zakona, koje se naslanjaju na član Zakona o notarima koji je još 2015. godine proglašen neustavnim.\nOvim povodom kontaktirali smo Općinski sud u Sarajevu pitanjem da li se u Zemljišno-knjižnom uredu trenutno prihvataju ugovori koji nisu ovjereni kod notara.\n"ZK ured Općinskog suda u Sarajevu i dalje posutpa samo po notarski obrađenim ugovorima sve dok se ne izmijene zakoni koji su Odlukom Ustavnog suda FBiH proglašeni neustavnim. U odluci Ustavnog suda stoji da je Parlament Federacije BiH dužan da u roku od šest mjeseci izmijeni sve zakone koji su predmet ove odluke", kazali su nam u Općinskom sudu u Sarajevu.\nTragom ovog odgovora obratili smo se Ustavnom sudu FBiH tražeći da nam odgovore da li nadležni organi, odnosno sudovi, nakon objavljivanja presude, moraju prihvatati ugovore koji nisu ovjereni kod notara ili nastavljaju poslovati kao i prije presude, odnosno sve do trenutka dok Parlament FBiH ne uskladi zakone s Ustavom FBiH.\nIz Ustavnog suda FBiH rečeno nam je da je pravno dejstvo odluka Ustavnog suda Federacije Bosne i Hercegovine propisano Ustavom Federacije Bosne i Hercegovine, Zakonom o postupku pred Ustavnim sudom Federacije Bosne i Hercegovine i Poslovnikom Ustavnog suda Federacije Bosne i Hercegovine.\n"Ustavni sud Federacije Bosne i Hercegovine napominje da se članovi zakona koji su oglašeni neustavnim ne primjenjuju od dana objave u Službenim novinama Federacije BiH ili istekom roka koji je određen presudom", stav je Ustavnog suda FBiH.\nPotpredsjednik Federacije BiH Milan Dunović i podnositelj zahtjeva za ocjenu ustavnosti spornih odredbi zakona kazao je u razgovoru za Klix.ba da je na presudu Ustavnog suda FBiH, na pet zakona koji se odnose na Zakon o notarima FBiH, Ustavni sud FBiH dao Parlamentu FBiH rok od šest mjeseci da usaglasi zakone s presudom Ustavnog suda FBiH.\n"Bez obzira na to, presuda Ustavnog suda FBiH je važeća danom objave u Službenim novinama FBiH. Presuda Ustavnog suda FBiH je obavezujuća i ona stupa na snagu objavom u Službenim novinama FBiH", rekao je Dunović.\nDunovića smo pitali da li bi sudovi nakon objave presude trebali primati ugovore koji nisu ovjereni kod notara. On nam je rekao kako je nezahvalno da on tumači odluku Ustavnog suda FBiH, ali da je činjenica kako je presuda stupila na snagu danom objave u Službenom listu FBiH.\n"Paralelno s tim Ustavni sud FBiH nalaže i Parlamentu FBiH u kojem periodu bi trebao zakone usaglasiti s presudom. Ono što se u demokratskim društvima radi u prijelaznom periodu, e to je pitanje za Ministarstvo pravde FBiH. Ministar pravde FBiH bi trebao, ne čekajući šest mjeseci, već što prije, napraviti nove prijedloge zakona usaglašene s presudom i poslati ih u parlamentarnu proceduru", kazao je Dunović.\nOn kaže da je prošlo četiri godine od presude na Zakon o notarima FBiH i da Ministarstvo pravde FBiH nikada nije uputilo u parlamentarnu proceduru novi prijedlog zakona.\nŠto se tiče neprovođenja presuda ustavnih sudova u BiH, Dunović je rekao da je postala praksa da se u našoj zemlji ove presude ne provode čak i kada je riječ o presudama koje ne spadaju, prema tumačenjima određenih stranaka, u političke presude.\n"Ne možemo živjeti u društvu u kojem postoje presude ustavnih sudova, a u praksi se dešava nešto potpuno suprotno", zaključio je Dunović.


Saopštenje o vanrednoj proveri podataka o imovini i prihodima funkcionera – Agencija za sprečavanje korupcije\nAgencija za borbu protiv korupcije vrši redovnu proveru podataka iz izveštaja o imovini i prihodima funkcionera (u daljem tekstu: Izveštaj) na osnovu Godišnjeg plana provere Izveštaja. Godišnjim planom provere za 2017. godinu obuhvaćeni su poslanici Narodne skupštine i članovi Vlade RS, koji u prethodnom periodu nisu bili predmet provera kao i sudije Apelacionog suda u Beogradu i tužioci u Apelacionom javnom tužilaštvu u Beogradu – ukupno 305 funkcionera.\nVanredna provera podataka iz izveštaja o imovini i prihodima (u daljem tekstu: Izveštaj), bilo kog funkcionera pokreće se po službenoj dužnosti kada postoje relevantne informacije i podaci koje ukazuju da postoje nesaglasnosti u prijavljenom i realnom stanju imovine i prihoda tog funkcionera. Najčešći izvor relevantnih informacija i podataka, na osnovu kojih se pokreće vanredna provera podataka izveštaja, su predlozi drugih sektora u okviru Agencije, drugih državnih organa, na osnovu predstavki fizičkih i pravnih lica, navoda medija i sl.\nPrilog: Tabela vanrednih provera u toku 2016. i 2017. godine\nNakon izvršenih provera, ukoliko je utvrđena neka nepravilnost, traži se izjašnjenje funkcionera i potom se ili završava provera ili se pokreće postupak utvrđivanja postojanja povrede Zakona o Agenciji za borbu protiv korupcije ili se pak inicira postupak kod drugih nadležnih organa (tužilaštvo, Prekršajni sud i dr.).\nTabelarni pregled vanrednih provera kao i tabelarni pregled rezultata rada po napred navedenom se nalazi na internet prezentaciji Agencije.


» FABBRICA DANI 23.05.18. – PREDSTAVLJANJE KOMPANIJE I PRODAJNOG ASORTIMANA Fabbrica\nFABBRICA DANI 23.05.18. – PREDSTAVLJANJE KOMPANIJE I PRODAJNOG ASORTIMANA\nPredstavnci tehničke podrške Fabbrica doo organizovali su još jedan seminara za saradnike iz sektora drvne industrije.\nCilj seminara bio je detaljno upoznavanje sa načinom poslovanja kompanije Fabbrica doo, velikim izborom proizvoda različite namene koji su raspoloživi na našem standardnom lageru, tehničkom podrškom koju pružamo svojim saradnicima, kao i raznovrsnim mogućnostima i novim trendovima u opremanu enterijera.\nTokom prezentacije naši dragi gosti upoznati sa načinom poslovanja i organizacijom rada u okviru naše kompanije.\nOvom prilikom, posebno je predstavljena tehnička podrška, koju Fabbrica doo obezbeđuje svojim saradnicima, u svim segmentima realizacije jednog projekta – od definisanja i razrade ideje, do praktičnih testiranja materijala, implementacije u njihovoj proizvodnji i praćenja realizacije naloga, do same montaže. Naglašeno da je naša politika da komitentima uvek ponudimo kompletna rešenja, uz dopunsko informisanje o mogućim alternativama, kao i njihovim prednostima i nedosatcima.\nPored toga, posebno je apostrofiran odnos koji gradimo sa svojim saradnicima : komitentima i dobavljačima, koji podrazumeva otvoren dijalog i komunikaciju, što se u praksi pokazalo kao najbolji način da se brzo, efikasno, a pre svega kvalitetno odgovori na svaki zahtev.\nGostima je takođe predstavljen veliki, dobro snabdeven lager proizvoda, različite namene i polja primene koji omogućava našim saradnicima nesmetano snabdevanje. Za naše komitente ovo je veoma bitno, pre svega što im u zavisnosti koje elemente planiraju da proizvode, kao i ciljne grupe kojoj će iste proizvode plasirati, možemo preporučiti različite cikluse u smislu cenovnog nivoa i kvaliteta površinske zaštite.\nPrisutni saradnici su informisani o osnovnim grupama premaza iz Fabbrica asortimana, a nakon toga je detaljnije razgovarano o njihovim karakteristikama. Isto tako, posebno su komentarisane prednosti svakog pojedinačnog proizvoda, ali i kombinacije čijom upotrebom se može postići željeni finalni efekat površinske obrade.\nPored toga, posebno su obrađene važne teme koje se odnose na : pravilnu pripremu za proces lakiranja, značaj adekvatnog odabira odgovarajućeg ciklusa rada i sistema primene premaza, vremena sušenja između slojeva, radnih uslova, skladištenja izlakiranih elemenata, te njihovog slaganja i pakovanja.


Стјепко Гут и Биг бенд РТС „Омаж Кларку Терију“ - Музичка продукција РТС\nStjepko Gut i Big bend RTS „Omaž Klarku Teriju“\navg 08 Sre 2018 mar 20 Pon 2017 by Administrator MP\nNaslovna » Vesti » Stjepko Gut i Big bend RTS „Omaž Klarku Teriju“\nmar 20 Pon 2017\nKlark Teri (Clark Terry) je legenda trube i džez muzike. Nosilac originalnog stila, pionir bi bapa (be bop) , muzičar koji je promovisao fliglhornu (flugrlhorn) kao novi instrument u džez muzici, kompozitor i Big Bend lider (Big Band leader).\nJedini solista na trubi koji je svirao u orkestru Kaunt Bejzija (Count Basie) i u orkestru Djuk Elingtona (Duke Ellington), dva najznačajnija Big Bend-a dvadesetog veka.\nOvim projektom, naš proslavljeni solista na trubi, kompozitor i uneverzitetski profesor, Stjepko Gut, priča priču umetnika koji je imao čast i neophodan vanserijski kvalitet, da sarađuje i nastupa sa Klark Terijem (Clark Terry).\nRetki su muzičari koji mogu da se pohvale da su delili binu sa umetnicima koji su stvarali džez muziku, sa druge strane, retki su orkestri koji kvalitetno mogu da iznesu ovako zahtevane kompozicije i aranžmane.\nSpoj Stjepka Guta i Big Bend-a RTS (Big Band RTS) , garantuje furioznu improvizaciju, originalnost interpretacije i potvrdu uspešne saradnje istaknutog umetnika i eminentnog ansambla, koja traje skoro 50 godina.\nponedeljak, maj 25, 2015\nPijanistkinja Nataša Veljković i dirigent Ronald Colman na koncertu Simfonijskog orkestra RTS\nJednu od najznačajnijih pijanistkinja današnjice, Natašu Veljković, slušaćemo kao solistkinju u „Četvrtom klavirskom koncertu“ Ludviga van Betovena, koji će biti … [pročitaj više]\nSimfonijski orkestar RTS na Bemusu\nFestival klasične muzike 44. Bemus održaće se od 11. do 20. oktobra pod sloganom „Opsada Beograda“. BEMUS u 44. izdanju, pod sloganom … [pročitaj više]\nsreda, oktobar 12, 2011\nBig bend na džez festivalu u Valjevu\nDžez festival – VALJEVO slavi 27 godina postojanja. To je jedini festival ove vrste muzike koji u kontinuitetu , bez … [pročitaj više]\nMuzika Trajkovića i Rimskog Korsakova na koncertu Simfonijskog orkestra RTS\nSolistički koncert Raše Pavlovića – 50 godina umetničkog rada


Beskontaktni čitač NFC kartica - Base HD - sa relejem za kontrolu pristupa\nBase HD beskontaktni čitač za evidenciju radnog vremena i kontrolu pristupa\nAIS BASE HD je visoko pouzdan beskontaktni čitač koji je našao primenu u čitavom nizu sistema. Pored sistema evidencije radnog vremena, za koji je inicijalno razvijen, služi i za kontrolu pristupa objektima. U toj ulozi je primenjiv na ulazu u sportsko-rekreativne centre, koncertne hale, muzeje, galerije, muzičke festivale. U okviru kompanija, sem pomenute evidencije radnog vremena,tu je kontrola pristupa laboratorijama, istraživačkim centrima, serverskim sobama, arhivama.\nBase HD se napaja preko stalnog napajanja, dok u slučaju nestanka struje integrisana baterija napaja ovaj sistem dodatnih 8 sati. To prektično znači, da i u slučaju prekida napajanja nećete biti uskraćeni za evidenciju relevantnih događaja koji se prate.\nKompletan uvid u evidenciju vaših zaposlenih se vrši preko softvera koji je instaliran na vašem računaru i samim tim čini integralni deo BASE HD sistema. Poput svih Digital Logic proizvoda za evidenciju radnog vremena i kontrolu pristupa, BASE HD uključuje besplatno korišćenje aplikacije za evidenciju radnog vremena, AIS Free Softvare, sa mogućnošću povezivanja sa internet aplikacijom AIS Time WEB Global, za koju svaki korisnik dobija besplatan nalog za korišćenje na probni period od 3 meseca.\nUgradnju BASE HD sistema obavlja profesionalni Digital Logic tim, koji je u potpunosti obučen da korisnicima omogući brzu i kvalitetnu uslugu.\nMogućnost iznamljivanja na odredjeno vreme.\nBase HD beskontaktni čitač – Karakteristike


JELENA ERIĆ SEDMA U AUSTRALIJI · Kraljevo Online\nNaslovnaSPORTJELENA ERIĆ SEDMA U AUSTRALIJI\nKraljevčanka Jelena Erić uspešno završila prvu World Tour trku u Australiji “Tour Down Under”.\nKraljevčanka Jelena Erić uspesno je završila prvu World Tour trku u Australiji “Tour Down Under” sa novim Američkim sponzorom Cylance Pro Cycling osvajanjem 7 mesta u zadnjoj etapi ove prestižne trke World Toura.\nUspeh je veći zato što je Jelena “radila i pomagala” u zadnjoj etapi bivšoj svetskoj prvakinji Bronzini koja je osvojila drugo mesto.\nU Generalnom plasmanu Jelena je završila u sredini karavana i pomogla dosta Amerikanki Lauren Stephens da osvoji drugo mesto i svojoj ekipi da osvoji drugo mesto u generalnom plasmanu 20 najboljih ekipa sveta.\nJelena u 2018 nastupa sa novom ekipom u World Touru Cylance Pro Cycling, a na domaćim takmičenjima i državnom šampionatu i dalje nastupa za matični klub Metalac.\nTurneju u Australiji nastavlja do kraja januara kada se ponovo vraća u Evropski deo World Toura.\nInace Jelena je prva Srpkinja u Istoriji srpkog biciklizma na World Touru i polako grabi ka vrhu.\nNajmladji Biciklisti Metalca počeli su sezonu Ciklo crosa na Kupu Srbije u Beogradu.\nTrka je održana u parku Šumice, a zapažene rezultate postigli su David Luković osvajanjem petog mesta i Lazar Selečanin sedmim mestom u kadetima a u konkurenciji mlađih kadeta Luka Bojović je osvojio peto mesto.


Kon: Vraćanje u život je teže, neuporedivo lakše je bilo sve zabraniti | Boom93\nČlan Kriznog štaba epidemiolog Predrag Kon izjavio je kako bi voleo da nema žarišta u Vlasotincu i Negotinu i da bi onda mirne duše mogao da ponovi da se nazire kraj, ali je ipak sigurno da se izlazi iz epidemijskog talasa.\nKon je za TV Pink rekao da se što brže treba vraćati normalnom životu, ali će se posle svake nedelje procenjivati da li ima pogoršanja i onda će se zaustavljati ublažavanja mera.\n„Ekonomija vrši pritisak na sve, pa i na nas, da pristanemo na neke mere na koje ne bismo, ali to je pitanje racionalnog odlučivanja. Pristajemo na to da su neke stvari prioritet, s tim da ćemo kočiti ukoliko vidimo da imamo rizik na nekim mestima“, upozorio je Kon.\nOn je rekao da su situacije u Vlasotincu i Negotinu pokazale šta bi se dogodilo da je virus slobodno cirkulisao i ušao u gerontološke centre i iznenada doveo do ogromnog broja obolelih i smrtnih slučajeva.\n„Sada smo u situaciji da se vraćamo u život, to je teže, neuporedivo je bilo lakše sve zabraniti, zaustaviti život i kontakte“, rekao je Kon.\nOn je ukazao da svi parametri pokazuju da virus nije opasan kao pre pet nedelja, ali to što se događa pokazuje koliko je opasno kada uđe u gerontološke centre, preteći smrtnim ishodom.\n„Sada pričamo o nečemu što kreće, kreće život. Ljudi moraju krajnje ozbiljno da shvate mere koje će već sutra dobiti da moraju da ih sprovode. Biće, recimo, 35 tačaka za vrtiće koji se, za sada po nama, ne otvaraju“, rekao je Kon.\nKako je objasnio Kon, te tačke su dezinfekcione barijere, a onaj ko dovodi dete mora da ima zaštitnu opremu, dete takođe, a deca će odmah na pranje ruku.\nSve isto kao ranije, ali mnogo oštrije, a na najmanji znak infekcije – nema dovođenja dece u kolektiv, naglasio je Kon.\n„Svako preduzeće mora da ispoštuje mere distanciranja, kako zna i ume. Ako misli da će država to da mu nacrta, to se neće dogoditi“, rekao je Kon.\nOn je ponovio da je prvomajski vikend pod policijskim časom poslednji koji će biti takav, uz napomenu da treba ublažiti još više mere prema starijim sugrađanima i da će taj vikend prilika za njih.


Onlajn šoping u doba korone: Najsigurniji i najbezbedniji način kupovine\nTRGOVINA PREKO MREŽE\nOnlajn kupovine predstavljaju jednu od značajnih prednosti tehnološkog napretka modernog doba i dugačka je lista razloga zbog kojih se takav način trgovanja može preporučiti.\nNovonastala situacija u svetu uzrokovana globalnom pandemijom korona virusa, koju smo ubrzo obeležili u terminologiji kao novu normalnost, a nešto kasnije počeli i kao takvu da je tretiramo, dovela je do brojnih promena u našem odnosu prema svakodnevnim aktivnostima i prioritetima.\nOdržavanje socijalne distance je podvučeno kao jedna od baza za zaštitu zdravlja, te su se mogućnosti koje pružaju moderne tehnologije pokazale kao veoma korisne.\nU tom smislu je kupovina preko interneta doživela ekspanziju, a manje ili više opravdana strahovanja povodom eventualnih finansijskih prevara, odnosno nezadovoljstva po prijemu kupljene robe su se pokazala kao manje značajna od brige o zdravlju. Budući da je onlajn kupovina danas zaista najbezbedniji izbor, u ovom tekstu ćemo navesti osnovne stavke u vezi sa njenim benefitima, savete i pojedinosti na koje valja obratiti pažnju.\nProverite i uporedite cene artikala\nOno što predstavlja značajnu prednost kupovine preko interneta je svakako mogućnost brzog i jednostavnog upoređivanja cena na različitim sajtovima, odnosno u različitim prodavnicama. Kada kupujete onlajn, imate opciju da uporedo proveravate kretanje cena za iste proizvode u drugim prodavnicama, a takođe možete lakše držati pod kontrolom iznos koji želite da potrošite u datom momentu.\nUvid u cenu i vreme dostave\nStavka koja čini značajnu razliku prilikom odabira onlajn prodavnice je cena i vreme dostave robe. Ovu informaciju neretko dobijate tek u finalnim koracima kupovine, pa je savet da se o tome raspitate na sajtu pre samog upuštanja u proces. Što se roka dostave tiče, on prirodno u skladu da povećanim interesovanjem za ovaj vid nabavke može biti duži nego što je to uobičajeno i na to bi trebalo da obratite pažnju.\nOdlučite se za pouzdane sajtove\nKada se upustite u kupovinu preko interneta, sasvim je prirodno da se pribojavate eventualnih prevara i nezadovoljstava. To je uglavnom slučaj kada je u pitanju kupovina kućnih aparata i garderobe. Jedini pravi način zaštite od razočaranja kvalitetom i samim time gubitka novca je odabir pouzdanih sajtova. Zbog transparentnosti cena i sigurnosti u vezi sa legitimitetom sajta, kupci se mahom odlučuju za proveren domaći sajt Shoppster, ne bi li bezbrižno mogli da odaberu i poruče željene predmete. Ovakvim odabirom kupci imaju jasan uvid u uslove kupovine, koji podrazumevaju i uslove eventualne reklamacije robe, brzinu dostave i finalnu cenu, a širok asortiman samo doprinosi ukupnom dobrom utisku.\nPolitika privatnosti i prava potrošača\nUsko vezano za prethodno navedenu stavku je pitanje privatnosti i prava potrošača. Ovo se, dakle, odnosi na transparentost i legitimitet sajta i predstavlja jedan od osnovnih pokazatelja da možete verovati internet stranici za koju ste se odlučili. Prava potrošača su uglavnom važna zbog pomenutih uslova reklamaccije, dok je politiku privatnosti potrebno temeljnije izučiti, budući da odavde saznajete sve što je potrebno o upotrebi podataka koje delite sa prodavcem pri kupovini. Neophodno je da budete sigurni da će Vaše podatke prodavac koristiti isključivo u svrhu kupovine i ukoliko na sajtu ne postoji sekcija u kojoj ćete pronaći ovu potvrdu, razmislite još jednom da li ćete toj stranici ukazati poverenje.\nGotovo svaka ozbiljnija internet prodavnica sadrži odeljak namenjen komentarima korisnika, odnosno povratnim informacijama. Odavde možete saznati o kvalitetu usluge i iskustvima kupaca, što je zaista od pomoći kada prvi put pristupate kupovini na određenom sajtu. Ova sekcija može razrešiti dileme u vezi sa procesom kupovine na datoj internet stranici i kvalitetom robe, što je uglavnom i najveći kamen spoticanja pri onlajn kupovini.\nBudući da bezbednost na internetu ima primat u svakoj oblasti delovanja a naročito pri kupovini, važno je navesti još nekoliko dodatnih saveta. U vezi sa bezbednošću plaćanja je, uz politiku privatnosti, važno obratiti pažnju i na to da plaćate na stranici koja je osigurana SSL protokolom, kao i da izbegavate direktne transfere novca. Ukoliko ste čest posetilac e-prodavnica, proveravajte stanje na računu redovno i aktivirajte uslugu SMS obaveštenja o promenama stanja na platnoj kartici. Da bi kupovina dodatno dobila na sigurnosti i da biste znali kada da očekujete njenu finalizaciju i prijem robe, iskoristite opciju praćenja statusa pošiljke. Ovo je jedna od pogodnosti koja zaista doprinosi osećaju sigurnosti Vas kao kupca.\nOnlajn kupovina predstavlja jednu od značajnih prednosti tehnološkog napretka modernog doba i dugačka je lista razloga zbog kojih se ona može preporučiti. Pored udobnosti, transparentnosti cena, te i šireg izbora no kada je u pitanju poseta konkretnom objektu, najaktuelniji razlog je svakako trenutna situacija na planu opšteg zdravlja. Prema tome, unapredite Vaše iskustvo svakodnevice iskoristivši ovu pogodnost i ostanite bezbedni.\n2021-01-21T14:55:51+01:0021 јануара, 2021|Ostalo|


Riberi dočekan bakljadom na predstavljanu – ASinfo Portal\nRiberi dočekan bakljadom na predstavljanu\nIskusni 38-godišnji francuski fudbaler Frank Riberi pronašao je novi klub. Potpisao je jednogodišnji ugovor sa Salernitanom, novajlijom u Seriji A, za koju nastupa i povremeni bh. reprezentativac Milan Đurić.\nRiberi je stigao u Salernitanu nakon što je na kraju prošle sezone napustio Fiorentinu.\nNekada sjajni krilni napadač obećao je navijačima novog kluba da će učiniti sve kako bi pomogao u namjeri da opstanu u italijanskoj eliti.\n“Jako sam srećan što sam s vama, mojim novim timom i s novim trenerom. Svi imamo jedan cilj, ostati u eliti. Daću sve od sebe za sve vas, za klub i za tim”, rekao je Riberi na predstavljanju u novom klubu.\nBivši francuski reprezentativac iza sebe ima blistavu karijeru tokom koje je nosio dres minhenskog Bayerna s kojim je osvojio devet naslova šampiona Njemačke i jedan Evrope. Tokom karijere, između ostalih, igrao je i za Mec, Olimpik Marsej, Galatasaraj, a posljednje dvije sezone proveo je u Fiorentini. Za reprezentaciju Francuske odigrao je 81 utakmicu i postigao 16 golova.


Nagrada „Vip poziva“ uručena Aleksandru Neškovu | Adria Daily\nNalazite se na:Početna»Događaji»Nagrada „Vip poziva“ uručena Aleksandru Neškovu\nOd Snežana Subotić izbačeno\t 24. februara 2018. Događaji\nAleksandru Neškovu, prvaku baleta, pedagogu i balet majstoru Baleta atinske Nacionalne opere, juče je u Nacionalnoj fondaciji za umetničku igru uručeno priznanje „Vip poziva“, koje već osmu godinu dodeljuju Beogradski festival igre i kompanija Vip mobile. Po završetku javnog časa koji je održao mladim igračima, Neškovu je odato priznanje za afirmaciju baletske umetnosti van granica Srbije, dok mu je plaketu uručila Branka Pudrlja Durbaba, senior direktor Prodaje i Korisničkog servisa Vip mobile.\nJubilarno 15. izdanje Beogradskog festivala igre pod sloganom „Prestonica“ posebno je po tome što odlukom petočlanog žirija po prvi put ima dva laureata, jer je uz Neškova nosilac ovog priznanja i solistkinja Baleta Državne opere iz Beča, Gala Jovanović.\nNeškov je u periodu od 19. do 23. februara održao besplatan majstorski kurs za mlade baletske igrače uzrasta od 14 do 18 godina, u salama Nacionalne fondacije za umetničku igru.\nNeškov je rođen u Novom Sadu, gde je nakon završene Baletsku škole i započeo karijeru u Baletu Srpskog narodnog pozorišta. Kao prvak baleta 1991. godine pridružuje se Nacionalnom baletu Mađarske u Pečuju, a učestvuje kao gostujući umetnik u mađarskoj Nacionalnoj operi u Budimpešti. Pet godina kasnije, postaje član Nacionalne opere i baleta Grčke, gde danas radi kao prvak baleta, balet majstor, asistent koreografa i predavač u Baletskoj školi Nacionalne opere Grčke, ali i u državnoj Baletskoj školi K.S.O.T. Ministarstvo kulture Grčke ga je proglasilo najboljim igračem 2003. Godine, a njegov repertoar čine glavne uloge u predstavama kao što su „Don Kihot”, „Krcko Oraščić”, „Labudovo jezero”, dok igra u komadima koje potpisuju koreografi Milko Šparemblek, Vladimir Logunov, Ištvan Herczog i dr.\nSlogan „Komunikacija u pokretu“ oslikava snagu saradnje Beogradskog festivala igre i kompanije Vip mobile koja traje već 11 godina i koja je iznedrila brojne zajedničke projekte, među kojima su najznačajniji nagrada „Vip poziva“, priznanje „Vip iskorak “, kao i projekat za mlade igrače „Vip talenti”.\nPetnaesto izdanje Beogradskog festivala igre održaće se u periodu od 15. marta do 4. aprila, a program ovogodišnjeg festivala možete pogledati na sajtu festivala.\nPrethodni članakPrvi put u regionu glumac Jack Dimich čitao poeziju\nSledeći članak Kompanija Marbo Product četvrti put dobitnik priznanja Top Employers


Kako su od Instituta Dr Milan Jovanović Batut napravile praonicu novca\nI Batutu bi došle glave, da je živ\nMućke sa citostaticima izgleda da su samo vrh ledenog brega zvanog pljačkanje srpskog zdravstvenog fonda. Institut Batut i IZJZ Kosovska Mitrovica su nove crne rupe u finansijama RZZO-a\nGodine 2006. direktorka Instituta za javno zdravlje Dr Milan Jovanović Batut Tanja Knežević doregistrovala je svoju ustanovu da bi imala pravo da se bavi i prometom lekova. Već početkom sledeće godine preko Batuta je od farmaceutske kuće Roš, čiji je direktor Vojislav Petrović takođe priveden u aferi Onkologija, za 63.000.000 dinara nabavljen preparat "tamiflu". Pokazalo se da je i ova nabavka, kao i mnoge druge, bila potpuno nepotrebna jer nam nikada nije pretila realna opasnost od pandemije ptičjeg gripa.\nDve godine kasnije, 2009, na red je došla nabavka vakcina za zaštitu od virusa H1N1 (svinjski grip). Opasnost od epidemije proglasio je baš Institut Batut, odnosno na osnovu njegovog mišljenja Ministarstvo zdravlja je krenulo u nabavku preskupih vakcina koje nikada nisu iskorišćene. I ovog puta, nabavka je išla preko Instituta Batut!\nKada se pokazalo da nam ni pandemija ovog gripa ne preti, država je obećala da će stornirati ugovor sa Rošom i da našem budžetu neće biti naneta nikakva šteta. Da li je baš tako?\nSajt Instituta Batut se na volšeban način zamrzao 17. juna 2010. i to u trenutku dok je na njemu bila vidljiva uplata od preko 84 miliona dinara, pristiglih od Republičkog zavoda za zdravstveno osiguranje (RZZO), namenjenih isplati spornih vakcina, kako tvrde upućeni. Zbog ove "tehničke greške" nije moguće utvrditi gde je pomenuti novac zaista nestao. Da li je prikrivanje tragova i bio razlog elektronske blokade?\nDirektorka RZZO-a Svetlana Vukajlović, svastika ministra zdravlja Tomice Milosavljevića, uopšte nije reagovala na nedostatak javne prezentacije poslovanja jedne institucije koja se finansira iz budžeta. Ne samo da nije reagovala već se i sama pridružila prikrivanju činjenica.\nTako u pregledu realizacije područnih sredstava RZZO-a za prvo polugodište 2010. uopšte nema informacija o šifri 00230053. Pod ovim brojem se, pogađate, vodi Institut Batut!\nNekako u isto vreme republička budžetska komisija je objavila da je utvrđeno kako su Institutu Batut 2008. bila prebačena sredstva od Ministarstva zdravlja u kampanji prevencije bolesti nastalih kao posledica pušenja. Kao što je još pre više od pola godine Tabloid pisao, ova sredstva nenamenski su potrošili nadležni u Batutu. Konkretno je budžetska komisija utvrdila da se radi o 16.143.359 dinara, mada je svota, verovatno, daleko veća.\nSvojevremeno je direktorka Instituta Batut Tanja Knežević, reagujući na napise u medijima kako bespotrebnim putovanjima po svetu arči narodne pare, izjavila da su joj sva putovanja platili sponzori. Služba za borbu protiv korupcije i organizovanog kriminala do danas, međutim, nije proverila da li plaćanjem direktorkinih putnih troškova farmaceutske kuće nju i podmićuju.\nBilo kako bilo, početkom jula je Kneževićeva iznenada otputovala u Švedsku i to na duži period. Istovremeno je trebao da bude održan i sastanak Upravnog odbora Batuta posvećen katastrofalno lošem finansijskom poslovanju Instituta. Ovom sastanku, koji bi trebalo da bude od izuzetne važnosti, direktorka nije mogla da prisustvuje zbog svog bekstva na krajnji sever Evrope. Da li Švedska spada u red zemalja koje izručuju Srbiji?\nInače, kompletan menadžment Batuta, instituta za najmasovnije pranje para u srpskom zdravstvu, potiče iz propalih preduzeća. Pored direktorke Knežević, koja se ovde udomila posle službovanja u propalom Saveznom zavodu za zdravstvo, uhlebljenje je našla i njena pomoćnica Dragana Pavlović, došljak iz bankrotiranog preduzeća Lola. Načelnica finansijske službe Ljiljana Obradović-Mijailović došla je iz upropašćene Prve petoletke, dok je pravnica Ljiljana Zečević na insistiranje G17 plus primljena iz nekog bankrota sa Zlatara.\nOsnovni zadatak pravnice je, kako saznajemo, da iznađe modus kako da se bez otpremnina otpuste radnici kozmetologije i hemije, pošto je ove službe RZZO skinuo sa liste finansiranja. Mentori Zečevićeve odabrali su je za ovaj posao ne samo zbog njenog iskustva u izbacivanju radnika na ulicu, stečenog u ranijoj firmi, već i zbog njene beskrajne odanosti onima koji su je doveli na službovanje u Beograd.\nOsim Instituta Batut, za nekontrolisani odliv sredstava iz budžeta služe i kosovske institucije zdravstva. U dnevnim izveštajima o prilivu sredstava od RZZO-a postoji samo apotekarska ustanova Kosovska Mitrovica, ali nema Zavoda za javno zdravlje iz istog grada. Ovaj zavod se ne pominje ni u pregledu realizacije područnih sredstava RZZO-a za prvo polugodište 2010. gde nema ni Batuta.\nDa li je sve ovo samo obična slučajnost, posebno ako znamo da je direktorka Batuta, Kneževićeva - kosovski kadar?


Nesterenko: Hrvatska će dobiti rusku vakcinu, ako zatraži\nTanjug 1. februara 2021. 10:56\nZAGREB – Hrvatska će dobiti rusku vakcinu, ako zatraži, izjavio je ambasador Ruske Federacije u Hrvatskoj Andrej Nesterenko.\nNesterenko je rekao da dok zemlje članice EU, među kojima i Hrvatska, muku muče oko isporuke vakcina, Rusija je spremna da isporuči 100 miliona doza u drugom tromesečju ove godine.\nRuski diplomata je za zagrebački Večernji list rekao da je šefica istraživačke grupe hrvatskog Instituta „Ruđer Bošković“, Dragomira Majhen, hrvatska predstavnica u Međunarodnom naučnom stručnom veću za vakcinu Sputnjik V, tako da već postoji platforma za savetovanje s hrvatskim stručnjacima.\n“Sputnjik V ima niz prednosti koje uveliko pojednostavljuju isporuku vakcine širom sveta – temperatura skladištenja u rasponu od +2 do +8 Celzijusa omogućava čuvanje u običnom frižideru. Cena je manja od 10 USD po inekciji, što cepivo čini pristupačnim za mnoge zemlje”, rekao je Nesternko.\nOn kaže i da ruska vakcina može da igra važnu ulogu u borbi protiv pandemije i koristi se u misijama UN.\n“Stoga je generalni sekretar UN Antonio Gutereš izrazio nadu da će Svetska zdravstvena organizacija (WHO) što pre sertifikovati vakcinu“, rekao je Nesterenko.\nRekao je i da je Rusija do sada ukupno primila zahteve za kupovinu 1,2 milijarde doza vakcine iz više od 50 zemalja.


e-novine.com - Uhapšen Saša Dragin\n24.11.2012 - 09:12\nUhapšen Saša Dragin\nRadna grupa Uprave kriminalističke policije privela je bivšeg ministra poljoprivrede Sašu Dragina, vlasnika konsultantske kuće "Ces Mekon" Zvonimira Nikezića i još sedam osoba, javila je u subotu ujutru Radio televizija Srbije\nU Ministarstvu unutrašnjih poslova potvrđeno je agenciji Beta da je u policiju privedeno devet osoba, a za dve osobe još se traga. U MUP-u nisu naveli imena čije je privođenje zatraženo.\nPriveden je i bivši predsednik Upravnog odbora "Azotare Pančevo" Radosav Vujačić, bivši zamenik direktora "Azotare" Mihajlo Grujić, bivši direktor PKB-a Milan Veljović, bivši direktor poljoprivrednog dobra "Aleksa Šantić" kod Sombora Arsenije Katanić.\nU grupi privedenih su i bivši direktor kruševačkog Insituta za krmno bilje Dragi Lazarević, vlasnik preduzeća "Terabo" Borislav Stojković i bivša direktorka firme "Invej" Verica Spasić.\nSaša Dragin je od 2004. do 2007. godine bio zamenik sekretara za poljoprivredu, vodoprivredu i šumarstvo Autonomne pokrajine Vojvodine, a u maju 2007. postao je ministar zaštite životne sredine u Vladi Srbije. Od jula 2008. do marta 2011. bio je ministar poljoprivrede, šumarstva i vodoprivrede.\nZvonimir Nikezić bio je predstavnik državnog udela u "Agrobanci", a njegova konsultantska kuća "Ces Mekon" bila je angažovana na brojnim privatizacijama firmi kao što su "Knjaz Miloš", "Frikom", "Mlekara Šabac", "Trajal", "Beograd film", "Seme" i "Veterinarski zavod Zemun".\nTe privatizacije Savet za borbu protiv korupcije ocenio je kao sumnjive.\nZasad se ne pominju navodi Koalicije za nadzor javnih finansija iz 2011. da je Ministarstvo poljoprivrede u oktobru 2010. godine sklopilo ugovor za izradu softvera vredan 112,9 miliona dinara, te da je bez objavljivanja javnog poziva platilo 214 miliona dinara za izradu licenciranog aplikativnog softvera.


FMP OPLEO PO CRNO-BELIMA: Nećemo da ćutimo i mirno posmatramo Partizanov scenario - BUTASPORT.RS\nGavrilović: Partizanova prednost je što je igrao u sredu\nPORAZ CRVENO-BELIH U ARENI: Zvezda ispustila Asvel (VIDEO)\nMitrović prestigao i Rajka Mitića, rekord sve bliži!\nTumbaković: Mnogo stvari nije bilo dobro\nFMP OPLEO PO CRNO-BELIMA: Nećemo da ćutimo i mirno posmatramo Partizanov scenario\nDate: новембар 03, 2019\nKlub iz Železnika izdao zvanično saopštenje.\nUprava FMP-a posle poraza od Partizana izdala je saopštenje koja Vam mi prenosimo u celosti:\n„KK FMP ponovo je u subotu 02.11.2019. godine, umesto deo važne utakmice ABA lige, koja je bila i derbi kola (pa valjda i svojevrsna promocija srpske košarke u regionu), bio deo režirane predstave i „tako normalne“ revije prostakluka koja godinama gledamo kada je domaćin našem klubu – KK Partizan.\nKK FMP kao dvostruki osvajač ABA lige, klub sa istorijom, rasadnik reprezentativaca i talenata, od kojih su mnogi propali upravo u samozvanoj „instituciji“ srpske košarke, već godinama je meta najgorih uvreda, i slobodno možemo reći mržnje kada gostuje ekipi Partizana. Čime je ta ogromna netrpeljivost i opsednutost KK FMP zaslužena (osim što smo ih sportski pobeđivali na terenu), ne znamo, ali smo u više navrata skretali pažnju, zarad dobrobiti ABA lige i srpske košarke, da nećemo tolerisati ovakav pir divljaka kojima su košarka i sport na poslednjem mestu. Nismo napuštali parket i pored činjenice da smo imali mnogo razloga za to, i u prošlosti, pa i u subotu 02.11.2019.godine.\nAko je cilj bio da neko po svaku cenu „mora“ da pobedi u subotu, trebalo je da o tome bude informisan i KK FMP – da ne dolazi na utakmicu! A ne da se za to angažuju nekadašnji bliski prijatelji iz vremena SFRJ, „čuveni operativac i bivši sudija specijalac“ a da zadatak izvršava treći sudija koji je navodno „zalutao“ na utakmicu!\nKK FMP će u skladu sa srpskom tradicijom uzvratiti gostoprimstvo KK Partizan NIS u drugom delu sezone, a srpsku javnost obaveštavamo da je disciplinski sudija ABA lige kroz dopunski izveštaj detaljno informisan o dešavanjima na utakmici u organizaciji „dobrog srpskog domaćina“ i njegovog kluba.\nKK FMP nikome ne preti, ali nakon subote neće ni mirno posmatrati scenario u kome jedan klub, bez obzira na cenu, ponajmanje na terenu želi da dođe do cilja. Ako KK FMP sa 10 srpskih igrača i reprezentativaca naše zemlje, treba da bude deo te „igre“, mi u njoj nećemo učestvovati – ali nećemo ni ćutati“, stoji u klupskom saopštenju.\n„PARTIZANOVCI“ POSETILI SUDIJU STOJILJKOVIĆA: Pogledajte šta su radili ispred njegove zgrade! (VIDEO)\nNekadašnji vođa Delije opleo po Grobarima, „Partizanovci“ mu odgovrili na derbiju! (VIDEO)


Pet objekata DMV-a ponovno su otvoreni za vozače iz Čikagu i predgrađa. Iako je otvaranje planirano za ponedeljak, odloženo je posle vikenda protesta, pljački i nemira širom grada.\nPrvi dan otvaranja obeležile su velike gužve a na pojedinim mestima čekalo duže od 6 časova.\nZa sada su u Čikagu otvoreni sledeći objekti:\nThe Chicago North facility na adresi 5401 N. Elston Ave\nthe Chicago South facility na adresi 9901 S. Martin Luther King Jr. Dr.\nthe Chicago West facility na adresi 5301 W. Lexington\nDiversey Express location na adresi 4642 W. Diversey Ave\nThe Lockport facility koji se nalazi na 1029 E. 9th St.\nObjekti širom države zatvoreni su od marta zbog pandemije koronavirusa. Prošle nedelje, državni sekretar Ilinoisa Jesse Vhite najavio je plan ponovnog otvaranja objekata počevši od ponedeljka.\nGore navedenih pet lokacija u Čikagu, zajedno sa još nekoliko drugih širom države nastavili su sa radom u utorak.\nPrema planu ponovnog otvaranja, objekti će se do 31. jula fokusirati na opsluživanje samo novih vozača, onih kojima je istekla lična karta ili vozačka dozvola i transakcijama vozila tokom prva dva meseca.\nSvi datumi isteka vozačkih dozvola, ličnih karata i registracija vozila produženi su na najmanje 90 dana nakon guvernerove izvršne naredbe o proglašenju katastrofe 1. juna. Svi zaposleni i posetioci obavezni su da nose maske za lice.\nZa više informacija možete posetiti sledeći sajt.\n10 najčešćih američkih fraza koje morate znati ukoliko živite u Americi 0


Dodik: RS ne formira paravojne formacije, to su opasne konstrukcije! - Kurir\nRepublika Srpska ima svoje Ustavom i zakonima predviđene institucije koje su u službi stabilnosti svih njenih građana, a konstrukcije koje su se pojavile na pojedinim portalima da "predsednik Republike Milorad Dodik uz podršku Moskve formira paravojne jedinice" su izuzetno opasne i nisu u funkciji informisanja građana, saopšteno je iz kabineta predsednika RS.\nU saopštenju se dodaje da kabinet predsednika RS "najodlučnije odbacuje takve spekulacije".\nSarajevski portali objavili su da obaveštajno-bezbednosne službe BiH raspolažu saznanjima da udruženje "Srbska čast" radi na formiranju paravojne formacije u Republici Srpskoj i da već regrutuje ljude.\n"Prikupili smo dosta informacija vezano za to", rekao je Mektić, ali nije želeo da iznosi više detalja jer će, kako je rekao, detaljni izveštaj najpre biti dostavljen Tužilaštvu BiH.\nPremijerka Republike Srpske Željka Cvijanović odbacila je danas navode o formiranju paravojnih formacija u Srpskoj, nazivajući ih "neosnovanim podmetanjima".\n"Sve te priče koje se vrte posledniih nekoliko dana su samo bombastična nagađanja", rekla je Cvijanović. Cvijanović je istakla da RS ima regularne formacije, svoju policiju i da je pažnja institucija i ulaganja usmerena prema njima.\n"Mislim da su predimenzionirali i počeli da izmišljaju određene stvari", dodala je Cvijanović.\nDodik:Opasne spekulacije o paravojnim jedinicama\nStudio B subota, 13. januar 2018.\nDodik demantovao da u Srpskoj deluju paravojne jedinice\nSputnik subota, 13. januar 2018.\nN1 Info (36) Blic (7) RTS (6) B92 (4) Mondo (1)\nRepublika Srpska Milorad Dodik Moskva


Promena je jedina konstanta danas\nDruštveno odgovorno poslovanje je koncept koji danas predstavlja ključan faktor funkcionisanja svake kompanije. Osim što doprinosi rešavanju svakodnevnih problema, ovaj vid poslovanja doprinosi pozitivnoj emotivnoj percepciji brenda ili kompanije.\nPrioritet svih kompanija, malih i srednjih preduzeća u vreme vanrednog stanja je da sačuvaju zdravlje svojih zaposlenih i brinu o njima. Pored toga, izazov za privrednike je i da održe likvidnost, prilagode poslovanje i opstanu u kriznim vremenima. U okviru „AFA intervjua“ razgovarali smo sa Brankom Pudrlja Durbabom, glavnom direktorkom za tržište Vip mobila. Pročitajte na koji način se kompanija Vip suočila sa krizom izazvanom pandemijom virusa COVID-19, i saznajte njihova lična iskustva i predviđanja za budućnost od naše sagovornice.\nKako je korona virus uticao na vaše poslovanje i kako ste se organizovali da biste nastavili neometan rad i obezbedili bezbednost svojih saradnika?\nZa Vip mobile, kao prvu Family friendly kompaniju u Srbiji, bezbednost i zdravlje zaposlenih i njihovih porodica su apsolutni prioritet – u vanrednim, ali i redovnim okolnostima. Zbog toga je za nas najveća promena bila ona koja se odnosi na organizaciju rada. Svoju energiju, pažnju i resurse usmerili smo na to da se postaramo da više od 1 400 naših zaposlenih ostanu zdravi i sigurni. To je konkretno značilo da i pre uvođenja vanrednog stanja onima, kod kojih je to bilo moguće zbog opisa posla, obezbedimo sve uslove za rad od kuće. Sa druge strane, kako bismo zaštitili zdravlje i bezbednost zaposlenih koji su nastavili da rade na našim prodajnim mestima i terenu, sproveli smo čitav niz preventivnih mera. Čak i pošto je vanredno stanje zvanično ukinuto, ostali smo veoma taktični i oprezni. Trenutno je rad iz kancelarije omogućen samo za ograničen broj naših zaposlenih, uz poštovanje svih mera koje je naš krizni štab doneo u skladu sa aktuelnim preporukama struke, vlade RS i naše matične A1 grupe.\nDa li je u vašoj kompaniji pandemija virusa transformisala biznis i na koji način?\nČesto govorim da je pandemija potvrdila da je promena jedina konstanta, i dokazala da svet kakav poznajemo može da nestane u deliću sekunde. Kako u životu, tako i u poslu, osvetlila je značaj fleksibilnosti, naše sposobnosti da prihvatimo i prilagodimo se novonastaloj situaciji. Kao kompanija, to smo u punom obimu razumeli nakon što smo za manje od tri nedelje potpuno transformisali organizaciju rada i počeli da se suočavamo sa novim izazovima. Morali smo podjednako brzo da se pregrupišemo i osmislilimo nove formacije.\nDeo zaposlenih iz Vip centara uključili smo u tele-prodaju, korisničku podršku i online prodaju koja je beležila ogroman skok. Tako smo ostali jednako agilni i nastavili da pružamo najbolje iskustvo i u vanrednim okolnostima, a korisnicima smo omogućili i korišćenje besplatnih dodataka za internet, aplikacija za video konferencije, besplatno pozivanje epidemioloških službi i posete različitim edukativnim i informativnim sajtovima. Najvažnije, sve naše odluke ostale su otvorene. Menjali smo ih i usklađivali, svakodnevno prateći situaciju u zemlji i na tržištu, preporuke struke, vlade, kao i naše grupe, obraćajući pažnju na potrebe naših zaposlenih i korisnika. Verujem da je upravo to ključ naše uspešne transformacije i adaptacije na vanredne okolnosti.\nDa li postoje određena predviđanja kako će biznisi u vašoj industriji izgledati u budućnosti i sa kojim opasnostima/mogućnostima ćete se suočiti?\nPandemija COVID-19 uzrokovala je jednu od najozbiljnijih zdravstvenih, ekonomskih, socijalnih, ali i emotivnih kriza globalnih razmera. Specifična je jer je zahtevala velike žrtve na ličnom planu – distanciranje od ljudi koje volimo i višemesečnu izolaciju u kući.\nNaši korisnici su tokom pandemije nastojali da fizičku distancu nadomeste intenzivnijom komunikacijom. To su činili korišćenjem naših usluga koje su za njih postale glavni alat da nastave neometano da rade i zabavljaju se, ali i ostanu informisani i u kontaktu sa ljudima koje vole i o kojima brinu.\nOno što je u ovoj situaciji našu izdvojilo od drugih industrija, koje su primile ozbiljne udarce i dramatične padove u tražnji tokom pandemije, jeste višestruki skok korišćenja usluga i servisa. Zato je naša najveća prilika ujedno i najveći izazov u vremenima koja dolaze – a to je da obezbedimo kapacitete koji će adekvatno odgovoriti na novonastale potrebe korisnika.\nMi smo uspeli da osiguramo nesmetani rad svih servisa i uslugačak i u toku rekordne potrošnje, i to je za nas bila velika škola, ali i potvrda da imamo kapacitete i znanja da se uspešno nosimo sa situacijama poput ove.\nKoja su vaša očekivanja u pogledu pandemije? Da li imate pripremljenu strategiju ukoliko se dogodi sličan scenario i da li je vaš poslovni model dovoljno prilagodljiv kako bi se vaš biznis oporavio od uticaja krize i kako biste upravljali potencijalnim krizama u budućnosti?\nPandemija COVID-19 je primer situacije koja u potpunosti zavisi od neke vrste „više sile“, i nemoguće je prevideti biznis planom ili detektovati prateći uobičajene parametre poslovanja i tržišta. Ono što jeste moguće, a pokazalo se i neophodno, je očekivati da kompanije svoje sisteme organizuju tako da budu fleksibilne, senzitivne na promene i sposobne da se munjevito brzo prilagode novonastalim okolnostima – ma kakve te okolnosti bile.\nKada je Vip stigao na tržište Srbije, počeli smo od jedne prikolice na livadi i grupe entuzijasta, spremnih da grade novi brend od nule. Za ovih trinaest godina prešli smo dug put. Danas imamo stabilnu tržišnu poziciju i, kao najveća grinfild investicija u našoj zemlji, zapošljavamo više od 1 400 profesionalaca i okupljamo preko 2, 3 miliona korisnika. Međutim, nastavili smo da razmišljamo i funkcionišemo kao startap sa početka. Zahvaljujući tome smo tokom pandemije bili dovoljno „budni“ da na vreme uočimo promene i da se još brže na njih adaptiramo. Verujem da je način na koji smo u ovom periodu upravljali poslovanjem najbolja strategija i potvrda da smo spremni da se izborimosa svakom krizom koja nas možda očekuje.